Greška je do vas, gospodine Marinkoviću, verovatno.\nDame i gospodo narodni poslanici, jedan veliki apsurd kod našeg zakonodavstva je da mi slepo usvajamo ono što dolazi od strani EU u takozvanom procesu harmonizacije, akte evropskih zemalja, akte koji nam dolaze iz Brisela koji se često samo prevode sa engleskog jezika, koji naravno nisu pravljeni da odgovaraju našoj državi i našem društvu, nego su pravljeni za neke evropske zemlje, a onda imamo taj paradoks da je ovo o čemu pričamo danas i ta famozna švajcarska formula nije najpopularnije rešenje u EU. Kako to? Prvi put kad bi nešto moglo da bude dobro što dolazi od strane EU, mi sad radimo obrnuto od onoga što je bilo praksa u Narodnoj skupštini Srbije.\nDakle, usklađivanje penzija u skladu sa inflacijom i rastom zarada, a rešenje koje najveće zemlje EU Italija, Francuska, Španija i Austrija je potpuno drugačije. Na primer usklađivanje baš onoga o čemu smo pričali, a to je rast cena i rast zarada, jer sa inflacijom to može da bude velika gimnastika imajući u vidu da se to predviđa. To predviđa Narodna banka, to niko ne kontroliše. Podložno je manipulaciji, a prava mera bi bila odgovorne Vlade za one penzionere u Srbiji usklađivanje sa rastom cena i rastom zarada. Da li ima nešto odgovornije što može Vlada uradi i zašto baš ovo rešenje? Zašto je baš ovo rešenje prihvatljivo za Srbiju? To je ono o čemu smo pričali.\nS druge strane, o ekonomskoj situaciji u Srbiji znamo vrlo malo, o predvidljivosti ulaganja novca u Srbiji iz budžeta, novca poreskih obveznika ne znamo ništa, jer smo svedoci za ovih sedam godina da vrlo često i svaki ministar finansija, sada to Siniša Mali, saznaje na konferencijama za štampu predsednika Republike gde će novac da se troši i gde će da se ulaže. Tako je došlo i do ovog sada rešenja.\nNa primer Aleksandar Vučić je pomislio u jednom momentu da je baš 5.000 dinara cifra koja treba da se dodeli svakom penzioneru, on je to najavio i onda je zadatak Vlade i skupštinske većine da to omoguće, da to stave, tj. sprovedu kroz skupštinsku proceduru na neki način kako bi se to omogućilo da bude onako kako je Vučić rekao. To nije ni transparentno, ni predvidljivo i kakav to ambijent stvara u Srbiji i zašto baš 5.000 dinara?\nImali smo nedavno povećanje cene putarine, čini mi se za, 12%. Kako smo mi došli do tog na primer procenta 12%? Zašto 12%? Ko je to objasnio? Nije niko. Ko je objasnio zašto baš u ovoj godini, a slučajnost je da se u ovoj godini penzije nisu povećavale, se ova dodeljuje jednokratna pomoć penzionerima.\nS druge strane, nisu ti penzioneri tako homogena kategorija. U Srbiji ima više od 100.000 penzionera, čini mi se da je zvaničan podatak 105.000, sa penzijama oko 10.000 dinara ili manje od 100 evra, a 300.000 do 14.000 dinara. Umesto da se pravi neka razlika između tih najugroženijih penzionera sa onima koji imaju penzije od 70.000, 80.000 i više hiljada dinara, ima penzija više do 100.000, svima se dodeljuje isto. Da li isto znači onom koji ima 10.000 dinara da dobije tu jednokratnu pomoć ili onaj koji ima 90.000 dinara penziju? On neće ni osetiti tih 5.000 dinara kada bude dobio.\nKako se došlo na tu ideju, a pogotovu ne može da se neka konzistentnost i kontinuitet utvrdi u politici i programu SNS, imajući u vidu da smo mi o smanjenju penzija čuli kao o onaj krajnjoj meri, kada sve već bude iscrpljeno, kada ne budemo mogli bilo šta drugo da uradimo i dobili smo čvrsta uverenja da se to neće u Srbiji desiti. Onda Aleksandar Vučić, koji je rekao u hali „Pinki“ u Zemunu, da ne da na penzionere, da neće dozvoliti da se penzije smanjuju, da je bolje da se uzima sa neše grbače, misli se verovatno na funkcionere u Srbiji, nego da se dira u penzionere. Posle pet meseci, kada se formirala Vlada 2014. godine, videli smo da su penzije ipak smanjene. Šta nam to govori? Kakva je to onda promena sa režimom Demokratske stranke koji je bio u Srbiji do 2012. godine. Kako je to razlika od obećanja akcija od 1.000 evra? Jel postoji razlika? Ne postoji.\nNovac za penzionere, treba da bude verovatno prioritet podizanje penzija, a kada su penzije smanjivane išlo se naravno stepenasto u odnosu na visinu penzije i to je trajalo tj. to se desilo pre pet godina.\nSada ukoliko, naravno da ne govorim o tome da je to stečeno pravo, da to nije onakva postavka kakvu Vlada želi da predstavi Srbiji kao da to što se penzije isplaćuju da je to u stvari čin davanja vlasti u Srbiji, da to penzioneri nisu ostvarili, da nisu ni radili, ni zaradili te penzije, nego da to Vlada otprilike nekome daje po svojoj volji, a nema veze sa konkretnim korisnikom.\nŠta će biti ukoliko neki penzioneri kada iscrpe sve sudske instance u Srbiji i kada se obrate Evropskom sudu za ljudska prava, a imajući u vidu da je Srbija zemlja članica Saveta Evrope i potpisnik Evropske konvencije o ljudskim pravima, šta će se desiti onda kada bude takva presuda donesena u Strazburu i bude trebao taj novac da se vrati? Gde će se naći taj novac i to nema veze što neće možda svi penzioneri hteti to da traže. Dovoljan je samo jedan. To će da se posle odnosi na sve.\nKoliko je penzionera preminulo od 2014. do 2019. godine? Šta je sa njihovim penzijama? Onda posle povećanje penzija najviše u istoriji, a mi inače od 2012. godine ili slušamo da se nešto desilo u Srbiji prvi put u istoriji ili najbolje u istoriji. Ne postoje drugi rezultati ovde.\nGledajući samo medije, slušajući samo političare iz vlasti mi zaista možemo da zaključimo da mi živimo u stvari u nekoj drugoj zemlji, pa na taj način ovde pričamo i o švajcarskom modelu. Kad možemo da imamo veći rast od Nemačke, zašto ne možemo da imamo veće penzije od Švajcarske? Dovoljno je da se to kaže, da se o tome priča, a to što je u realnosti, to nema veze sa životom.\nGde naći novac za te stvari? Prvo, trebalo bi malo da vidimo gde se novac u Srbiji troši iz budžeta. Imali smo informaciju npr. da je Siniša Mali rekao pre neki dan – 4,4 milijarde dinara je izdvojeno od 2014. do 2019. godine za „Crvenu Zvezdu“ i „Partizan“? Zašto 4,4 milijarde i po kom osnovu samo ova dva sportska kluba? Koji je interes države da ovaj novac odvoji za ta dva sportska kluba koja su rupe bez dna? Gde je tu objašnjenje?\nDame i gospodo narodni poslanici, od 2000. godine mi smo ovde imali neke promocije svojevrsnih eksperata Svetske banke, MMF, ostalih velikih finansijskih institucija svetskih.\nImali smo i Miroljuba Labusa, i Božidara Đelića i Mlađana Dinkića, a onda kada su došli naprednjaci onda su ovde reklamirali nekog Lazara Krstića, ekonomskog genija, stručnjaka koji se samo zadržao ovde nekoliko meseci, jer je taj genije hteo ovde da plate smanji za 30% i da u svim javnim preduzećima isto toliko procenata zaposlenih otpusti, a ovde je najavljivan kao spasilac naše ekonomije i posrnule privrede.\nImali smo Sašu Radulovića kojeg je izabrala SNS za ministra privrede, videli smo kako je to prošlo. A isto tako smo najavljivali velike stvari, da će da se dese samim tim izborom.\nIz budžeta Srbije se finansira određeni broj nevladinih organizacija koje dolaze sa zapada, koji posle otvoreno deluju protiv Srbije. Dakle, država Srbija finansira određene nevladine organizacije koje i pored toga da se finansiraju iz inostranstva, sa njima se upravlja iz inostranstva, a oni posle toga ovde šire mantre kao što je bilo nezavisno Kosovo, da se u Srebrenici desio genocid i ostale stvari.\nOrganizuju u Beogradu festival „Mirdita“, promocija kosovske kulture, organizuju „Žene u crnom“, performanse vezano za navodni genocid u Srebrenici i ostale stvari. Nikome se to ne sviđa, to niko ne podržava, ali zato to Srbija plaća, kroz budžet za svaku godinu.\nZašto, a imajući u vidu da je naravno među omiljenim metama SNS upravo i taj Soroš i te nevladine organizacije, a onda ih Srbija plaća. Srpska napredna stranka je obećavala pre 2012. godine - ukoliko dođe na vlast da će smanjiti broj tih besmislenih agencija u koje se ljudi zapošljavaju preko stranačkih veza, gde ljudi koji se tamo zaposle ne moraju da dolaze na posao, da imaju astronomske plate, agencije koje nemaju nikakve nadležnosti, koje ne rade ništa i služe samo da bi se udomili stranački kadrovi.\nObećavali su da će preispitati ko je gde u upravnom i nadzornom odboru, koliko se to plaća iz budžeta, a posle toga smo videli apsolutno potpuni kontinuitet sa vlašću DS, samo su se personalno uloge zamenile. Nisu više žuti, sada su naprednjaci, a sistem je apsolutno isti. Obećavali su da će da smanje potpuno birokratiju u Srbiji uvođenjem takozvane Kancelarije za brze odgovore, a posle izbora su to obećanje zaboravili.\nOno što treba da bude prioritet Vlade Srbije, što se tiče plata i penzija u Srbiji, mora da bude izjednačavanje minimalne plate i minimalne penzije sa iznosom potrošačke korpe. To iznosi oko 37.000 dinara.\nOdgovorna Vlada bi napravila plan kako da smanji što je više moguće ta besmislena davanja iz budžeta i da radi na tome da se minimalne plate i minimalne penzije približe potrošačkoj korpi, a ne da mi izmišljamo švajcarske modele i da poredimo Srbiju sa švajcarskim i sa nemačkim standardom i da se hvalimo kako smo bolji od Nemačke.\nŠto bi rekao Milorad Mirčić, ako smo mi šampioni ovde u regionu, zamislite tek kako se živi u ovim ostalim državama, a više puta smo čuli da smo mi lideri ne samo na zapadnom Balkanu, ne samo od zemalja kandidata za članstvo u EU, nego i od ostalih zemalja EU po raznim parametrima. Ali, evo samo susedna Hrvatska, u Hrvatskoj nedavno uvedena penzija i za one koji nikada nisu radili, nešto više od 100 evra. Prosečna penzija koja u Srbiji iznosi 23.000 dinara, što je nešto manje od 200 evra, u Hrvatskoj je oko 370 evra. Čega smo mi šampioni, onda?\nMi ako smo bolji od najlošijih zemalja u Evropi, mi smo onda šampioni, a to što to ne može da se poredi ni sa kim i što nema veze za realan život u Srbiji, to nije važno.\nOno što smo isto imali prilike da čujemo, jeste da sada od 2012. ili 2014. godine, ili kada se već to desilo, kada smo se mi okrenuli nekim drugim zemljama sveta, pa nas sada poštuju, nas uvažavaju i mi smo onda pristupili nekim drugim tržištima i saradnja sa nekim drugim zemljama i da je to sada uspeh i tako dalje, to ne može da bude održivo, zato što Srbija ne može da bude na dve stolice.\nNe možemo mi da sarađujemo i razvijamo najbolje odnose sa Kinom i Rusijom, a u isto vreme idemo tj. nastavljamo sa procesom evrointegracija i posvećeni smo članstvu EU. Jedno ne ide sa drugim. Pre svega, što treba u okviru procesa evrointegracija da usaglasimo spoljnu politiku sa politikom EU, što znači uvođenje sankcija Rusiji. Onda nema ni saradnje ni po vojnim pitanjima, ni po ekonomskim, ni po bilo kojim drugim.\nPritisak je iz EU da Srbija ograniči svoju saradnju sa Kinom. To ne može da se razvija, a da se u isto vreme ide u EU. To je nemoguće. Politika EU je politika dvostrukih aršina. To znači da je EU apsolutno protiv da kroz balkanske zemlje prođe tzv. Turski tok ili Južni tok, ali zato EU ništa nema protiv Severnog toka 2. To nam pokazuje šta misle o nama i to nam pokazuje u kakvom ćemo mi biti položaju čak i kada bi kroz nekih 50 ili 100 godina ili bilo kada, ušli u EU. Mi smo evropska periferija u njihovim očima. Mi smo evropski bašibozluk, mi služimo ovde kao jeftina radna snaga, u perspektivi možemo da služimo kao parking za migrante, kao eksperimentalni poligon i sve ostalo. Nikad ne možemo da budemo ravnopravna članica EU, čak i kada ne bi postojali politički pritisci da se Srbija odrekne KiM za nastavak pregovora o tom članstvu.\nZato treba na vreme, dok se još nije sve upropastilo, da se okrenemo saradnji za Evroazijskom ekonomskom unijom, jer je to budućnost. Tamo su svetski i finansijski najmoćnije zemlje na svetu, sa zemljama Briksa koje okupljaju najbogatije i najveće zemlje na svetu Brazil, Rusija, Indija, Kina, Južna Afrika. Budućnost ekonomije neće biti u zapadnoj Evropi, nego će biti u Aziji, svetske ekonomije. Najbolje bi bilo da što pre tu realnost prihvatimo. Ukoliko to ne uradimo, ukoliko nastavimo sa evropskim integracijama, mi ćemo onda biti zemlja koja nije pod punim suverenitetom, sa statusom kolonije, gde svaku odluku što se tiče ekonomije, što se tiče socijalne politike, što se tiče bilo čega drugog, donosi isključivo MMF, Svetska banka i ostali. Oni treba da propisuju i plate i penzije i zaposlenost i cene komunalnih usluga i sve ostalo.\nSrbija ne treba da bude spremna na to, ne treba to da prihvati i treba što je pre moguće, da se okrene saradnji sa tradicionalnim prijateljima, sa istorijskim saveznicima, da umesto Evropske banke za obnovu i razvoj se okrenu npr. Fondu puta i svile i da razmišlja o svojoj budućnosti i boljem životu svojih građana, a ako se samo bude poredilo to što su možda oni koji su došli pre naprednjaka bili gori od njih i da je to dovoljno, to nas neće nigde odvesti. Nazivanjem stvari švajcarskim ili nemačkim samo da bi to bolje zvučalo, ništa neće promeniti u Srbiji, a i dalje će da ostane takva situacija bez ikakve mogućnosti razvoja i bez ikakve perspektive.\nZato treba na vreme, dok se još nije sve upropastilo, da se okrenemo saradnji za Evroazijskom-ekonomskom unijom, jer je to budućnost. Tamo su svetski i finansijski najmoćnije zemlje na svetu, sa zemljama Briksa koje okupljaju najbogatije i najveće zemlje na svetu Brazil, Rusija, Indija, Kina, Južna Afrika. Budućnost ekonomije neće biti u zapadnoj Evropi, nego će biti u Aziji, svetske ekonomije. Najbolje bi bilo da što pre tu realnost prihvatimo. Ukoliko to ne uradimo, ukoliko nastavimo sa evropskim integracijama, mi ćemo onda biti zemlja koja nije pod punim suverenitetom, sa statusom kolonije, gde svaku odluku što se tiče ekonomije, što se tiče socijalne politike, što se tiče bilo čega drugog, donosi isključivo MMF, Svetska banka i ostali. Oni treba da propisuju i plate i penzije i zaposlenost i cene komunalnih usluga i sve ostalo.\nDame i gospodo narodni poslanici, ja želim da penzioneri imaju penziju 1.000 evra. Zašto da ne 1.000 evra. Nedavno je u Švajcarskoj sproveden referendum pre par godina. Pitanje je bilo, da li želite da bez rada, da svako bez obzira da li je radnik, penzioner, bogataš, siromah itd. dobije 2.500 evra mesečno? Sedamdeset osam posto švajcaraca je reklo ne, jer su bili svesni da bi ih to uvuklo u ekonomsku krizu.\nDakle, ako stanovništvu bez obzira na pol, starosti, itd. podelite više novca nego što ste zaradili, vi upadate u ekonomsku krizu iz koje se teško možete izvući. Penzioneri stvarno treba da imaju 1.000 evra. Zašto ja navijam za penzionere, radnike, seljake i domaćice? To je državotvoran deo naroda, to nisu ovi nesrećnici iz kruga tramvajske dvojke, ovi što bojkotuju rad, uzimaju plate 100 hiljada. Oni uzmu plate 100 hiljada, uzmu nešto još pored plate kao Bastać, pa onda šetaju sa gomilama evra i uglavnom to iznose u inostranstvo i tamo troše. Penzioneri bi sve to potrošili ovde, dakle, automatski bi se iz potrošnje 20% vratilo u budžet. Ali, oni znaju i zato glasaju, da na nezarađen novac, novac iza koga ne stoji ozbiljna proizvodnja usluge, da ne može da donese dobro državi, i zato se izjasnili da tu svoju malu penziju i malo veću penziju, da vredi štedeti da bi država stala na noge, jer su znali da se novac mora da se zaradi.\nBruto domaći proizvod je jedna pogača. Za vreme žutih ta pogača je bila siromašna, ja ću objasniti koliko je to bila sirotinjska pogača. Oni se zvali 13% BDP, a prosečna penzija je bila 193 evra. Sada se izdvaja 10,2%, ali su penzije 228 evra prosečno. Znači, veličina BDP zarađenog novca, ono što mi moramo da zaradimo, da umesimo, da stavimo kvasac, da ispečemo, da napravimo malo veću pogaču, i onda tih 10% koje pripadne penzionerima će biti 1.000 evra, ali kada napravimo pogaču iz koje može da se deli 1.000 evra.\nJa sam ovde danas slušao mnoge i slušao sam jednog neradnika, koji se oznojio nije, ekser u zid nije ukucao, ali da umre za visoke penzije. Verovatno će njegova biti visoka, ali prilika za veće penzije je rad, mi u mladosti, kaže Konfučije, u mladosti morate da odsečete štap na koji ćete se osloniti u starosti. Šta je problem? Problem je što su naši penzioneri nekad vredni i čestiti ljudi, koji su radili godinama, izdvajali, koji su odsekli taj štap na koji su trebali da se oslone u starosti, što je njima taj štap ukraden, što je stranka bivšeg režima iseckala taj štap i više nisu imali zdrav oslonac na koji mogu da se oslone u starosti.\nZato ja tražim da se novac zaradi. Ja tražim da seljačke penzije budu veće, daleko veće. Danas su seljačke penzije manje od socijalne pomoći. Seljak za penzije mora nešto da izdvaja, ali ja moram da priznam, 80% novca koji seljaci dobijaju za tako malu penziju, se dotira iz budžeta svega 20% se prikuplja od poljoprivrednika. Zašto? Jer su dugovi veliki.\nJa tražim od Ministarstva poljoprivrede da nađe način da se dugovi za PIO poljoprivrednika, koji su dostigli možda već 200 milijardi dinara i dugovi za zdravstveno osiguranje, koji su dostigli gotovo 100 milijardi dinara, da se pitanje tih dugova reši. Jer, broj osiguranika pada i prihodi u PIO fondu od osiguranika zemljoradnika pada, jer ne mogu da se reše dugova i postalo je bespredmetno uplaćivati to. Ako je socijalna pomoć veća od penzije, još ako imaju dugove, oni doživljavaju to da ne treba uplaćivati. Mnogi od njih prodaju zemlju, štekuju novac da bi ostvarili pravo na socijalnu pomoć, jer ona može da se ostvari pre 65 godine, pre 60, u 55, u 50. Zato te seljačke penzije treba dizati. Ali, sve penzije moramo prvo zaraditi. Na mladima je da te penzije zarade, to je generacijska solidarnost.\nNaši penzioneri nisu zaslužili da se novac štampa i da se iz kredita njihove penzije isplaćuju, već od zarađenog. Novac mora prvo da se zaradi proizvodnjom i usluga, pa onda da se deli. Ne možete piti vodu iz prazne čaše, ne možete jesti iz praznog tanjira. To mora da se zaradi, a kada se zaradi onda se podeli. Da ne zaboravimo ljude koji su stari, koji su zaslužili da žive životom dostojnog čoveka. Svi imaju pravo na dostojanstvenu starost i mi moramo praviti neku reformu u PIO osiguranja.\nMi dotiramo, kaže - država je uzela penzije, zašto lažu. Kada se penzije dotiraju, daleko manje nego 2012. godine, ali su veće u evrima, dotiraju se iz državnom budžeta. Kako smo to uzeli penzionerima penzije kada ih dotiramo iz budžeta te penzije sa 173? Nekada je bilo 273 i nije bilo dovoljno. Ove je 173 milijarde pokazuju da svaku penziju dotiramo godišnje sa 100 hiljada dinara, ali zarađeno iz BDP koji smo stvorili. Zato treba da se borimo.\nNeka onaj neradnik koji je ceo dan pričao kako treba penzije, ukrali ste, treba dotirati više, treba biti ovoliko. Šta ako nisu zarađene? Šta ako nemamo proizvodnju? Kako možemo iz prazne čaše da pijemo vode? Kako možemo iz prazne tepsije možemo da delimo pogaču? Mi mladi to treba da zaradimo, ne samo ovde u Skupštini, već moramo da zaradimo uslugama, prenosom znanja, moramo da zaradimo većom proizvodnjom. Na takav način da podignemo i plate. Kada podignemo plate doprinosi su veći, više para u PIO osiguranju. Tako se obezbeđuje generacijska dostojanstvena starost za one koji su živeli pre nas.\nSvi mi hoćemo da živimo dugo, ali niko od nas neće da bude star. To je nemoguće. Dakle, ukoliko želite da živite dugo naravno da morate da ostarite. Kada ostarite, niste radno sposobni, neko drugi mora da radi za vas. Da li vi znate koliko ljudi više imamo starih od 65 godina, da će to biti novi problem? Imamo daleko više ljudi starijih od 65 godina, nego mlađih od 15 godina. To pokazuje da ćemo morati da pažljivo rukujemo sa novcem, da ćemo morati da dižemo proizvodnju, da će ljudi morati da budu produktivniji, da ćemo morati da imamo inovativniju industriju koja je profitabilnija da bi se sa manje ljudi obezbedio novac za više starih ljudi. Ovo ovde smo samo slušali kako novac treba deliti.\nNiko od ovih iz opozicionih redova nije želeo da pokaže kako se novac stvar. Novac je sredstvo za razmenu robe. Kao neko ko proizvodi robu, vrlo dobro znam kako se ona stvara, vrlo dobro svi oni penzioneri sa najnižim penzijama, su imali najteže poslove, najteži rad. Bili su rudari, bili su metalci, bili su varioci, mnogi od njih su generacijama preneli svoje znanje. Oni su zaslužili, ponavljam, da imaju hiljadu evra penziju. Ali, mi koji smo još uvek radno sposobni moramo tu penziju za njih da zaradimo. Hvala.\nUjedno, bili ste poslednji govornik od narodnih poslanika.\nSada završnu reč ima ministar Zoran Đorđević.\nPoštovani narodni poslanici, danas smo, kada smo raspravljali o rebalansu budžeta PIO fonda, čuli razne stvari koje nisu imale veze uopšte sa ovim rebalansom. Čuli smo primedbe oko budžeta Republike Srbije za narednu godinu, čuli smo primedbe oko rebalansa budžeta Srbije, čuli smo priče o mladima koji nisu imali uporište s obzirom da Vlada Republike Srbije i te kako vodi računa o mladima davajući im podsticaje i subvencije, vodeći računa o tome da mladi ljudi posle fakulteta i posle škole ostanu ovde. Radimo na prekvalifikacijama.\nČuli smo komentare oko Zakona o PIO, iako to tek treba da uđe u skupštinsku proceduru i čuli savete opozicije koja traži da se neki saveti, kao što je ne povećavati penzije i ne davati ovu pomoć od 5.000 dinara nešto što svakako treba ispoštovati.\nJa ću vam reći samo kratak istorijat svega, što građani Srbije znaju.\nGodine 2009, učešće države budžeta u Fondu PIO je bilo 50%. Dakle, 50% para koje se davalo penzionerima dolazilo je iz budžeta.\nTe 2009. godine, kurs dinara je oslabio za 12%, inflacija je bila 11%. Te 2009. godine, prosečna penzija je bila 193 evra. Danas, 2019. godine, ili hajde da uzmemo primer 2018. godinu, učešće u budžetu je 25%, znači, samo jedna četvrtina.\nZatim, prosečna penzija je 228 evra, pre povećanja, a dinar je ojačao, za razliku od tog vremena za 0,1%.\nTakođe, te 2009. godine, BDP i realni rast je bio minus 2,7%. Danas 2018. godine i mi smo završili sa 4,3%.\nTe 2009. godine, prosečne cene, kao što sam rekao, inflacija je bila preko 11%. Godinu 2018. smo završili sa 2%. Nezaposlenost je tada bila 24%. Danas nikad niža 10,3. U drugom kvartalu očekujemo da ona bude niža u trećem kvartalu.\nTe 2010. godine izvoz srpske privrede je bio na nivou šest milijardi evra. Godinu 2018. smo završili sa 16,3 milijarde evra.\nStrane direktne investicije, te 2010. godine su bile 1,1 milijarda. Godinu 2018. smo završili sa 3,2 milijarde. Godine 2010. prosečna zarada je bila 331 evro. Godine 2019. na današnji dan i ona pre povećanja 460 evra i na Duing biznis listi 2009. godine, o čemu priča danas opozicija, bili smo 94, Danas smo, posle objavljene Duing biznis liste nas 44. mestu.\nMi naravno i dalje nismo zadovoljni sa tim i želimo da u našoj Srbiji bude bolje.\nDakle, ja mogu samo da zaključim da posle destruktivne politike koju je vodila DS dvehiljaditih godina, kada je sistematski uništavana naša zemlja, kada se u donošene odluke koje su bile protiv interesa naših građana, mi danas donosimo odluke koje su u interesu naših građana.\nNaša odluka jeste da ovim rebalansom želimo da dodelimo našim penzionerima 5.000 dinara i mi želimo da našim penzionerima bude bolje iz godine u godinu, iz dana u dan, da oni dobijaju povećanje penzija iz godine u godinu, i ne kako opozicija savetuje da ne dajemo 5.000 dinara i da ne povećavamo penzije i da to nema realnih osnova. I, te kako ima realnih osnova i politika Vlade Republike Srbije će biti upravo ovakva - bolji život naših penzionera, bolji život naših građana, jeste moto našeg rada i tako će biti u budućnosti. Hvala.\nHvala, svim narodnim poslanicima na diskusijama.\nNa osnovu člana 98. stav 4. Poslovnika Narodne skupštine zaključujem jedinstveni pretres o Predlogu odluke.\nObaveštavam narodne poslanike da ćemo nastaviti sa radom u ponedeljak u 10.00 časova. Hvala.\n(Sednica je prekinuta u 17.55 sati.)


Uslovi korišćenja - Lična Čestitka\nUslovima korišćenja definisana su pravila koja korisnicima ove usluge (dalje u tekstu: „Korisnik“ ili „Kupac“) omogućavaju kupovinu proizvoda iz naše ponude.\nInformacije na ovom sajtu imaju opštu informativnu svrhu i ne mogu da budu zamena za profesionalni savet. Sve savete i/ili informacije dobijene direktno ili indirektno preko sajta prihvatate na sopstveni rizik. Ovaj web sajt niti bilo ko od njegovih članova, partnera, oglašivača ili saradnika ne preuzima bilo koju pravnu odgovornost za bilo kakvu netačnu ili obmanjujuću informaciju koja je bilo profesionalna ili sadržana u okviru sajta.\nSajt kao i njegov celokupan sadržaj vlasništvo su sajta Lična čestitka (u daljem tekstu „Sajt“) ili kompanija sa kojima je ona povezana, pri čemu su sva prava zadržana, osim u slučaju da je naznačeno drugačije. Vaša upotreba sadržaja koja nije u skladu sa Uslovima korišćenja, bez pismene saglasnosti vlasnika sadržaja strogo je zabranjena. Dozvoljeno je korišćenje sajta na sledeći način:\nSajt u pojedinim delovima poziva registrovane korisnike da dostave svoj sadržaj koji će biti prikazan na ovom sajtu („dostavljeni sadržaj“).\nPrilikom korišćenja sajta neophodno je da se korisnici ponašaju u skladu sa važećim zakonima i propisima. Sadržaj sajta se ne sme distribuirati, modifikovati, prikazivati, reprodukovati, prodavati, kopirati ili na bilo koji drugi način upotrebljavati i činiti dostupnim trećim licima bez pismene saglasnosti Sajta.\nZabranjeno je na sajtu objavljivati materijal kojim se vrši kleveta, povređuju prava, koji je uvredljiv, lažan, preteći, vulgaran, pornografski, prost, ili na bilo koji način podstiče na krivično delo, protivzakonito delovanje ili ono koje poziva na građansku odgovornost. Sajt zadržava pravo da ovakav materijal ukloni sa sajta bez prethodnog upozorenja Korisnika.\nZa sve sadržaje koje dostavite saglasni ste da Sajt ima pravo (ali ne i obavezu) da proceni sadržaj pre nego što ga postavi na sajt.\nSajt može učiniti sve ili nešto od navedenog:\nSajt kao i kompanije sa kojima je povezana, nemaju kontrolu nad, niti će biti odgovorne za eventualnu štetu ili zloupotrebu nastalu od strane trećeg lica.\nSajt može sadržati linkove ka drugim sajtovima. Oni su postavljeni kao pogodnost korisnika, i Sajt ne kontroliše, niti je odgovorn za njihov izložen sadržaj i politiku zaštite privatnosti, te se odriče bilo kakve odgovornosti ukoliko takvi sajtovi:\nDa bismo uspešno obradili Vašu narudžbinu potrebni su nam Vaši lični podaci: Vaše ime i prezime, puna adresa, e-mail i telefon. Uz pomoć tih podataka bićemo u mogućnosti da Vam isporučimo željenu robu, kao i da Vas obavestimo o trenutnom statusu narudžbine. Sajt se obavezuje će čuvati privatnost svih njenih kupaca. Prikupljamo samo neophodne, osnovne podatke o kupcima / korisnicima i podatke neophodne za poslovanje i informisanje korisnika u skladu sa dobrim poslovnim običajima i u cilju pružanja kvalitetne usluge, korišćenje naših servisa podrazumeva saglasnost korisnika da mu šaljemo email i/ili sms obaveštenja. Dajemo kupcima mogućnost izbora uključujući mogućnost odluke da li žele ili ne da se izbrišu sa mailing lista koje koriste za marketinške kampanje. Svi podaci o kupcima/korisnicima se strogo čuvaju i dostupni su samo zaposlenima kojima su podaci nužni za obavljanje posla. Svi zaposleni Sajta odgovorni su za poštovanje načela zaštite privatnosti. Pored navedenih, prikupljamo, analiziramo i obrađujemo podatke o proizvodima koje naši posetioci traže i kupuju, kao i o stranicama koje posećuju. Te podatke koristimo da bismo poboljšali ponudu i izgled naših stranica, i omogućili Vam jednostavnije korišćenje, sigurniju i udobniju kupovinu. Obavezujemo se da prikupljene podatke ne koristimo ni u koje druge svrhe.\nKupac se slaže da Sajt njegovu adresu i broj telefona može dati kurirskoj službi, radi lakše komunikacije u vezi sa isporukom.\nZa sve ostale sadržaje koje Kupac objavi preko sajta u vidu predloga, komentara i sl. smatraće se da nisu poverljivi i neće podleći zaštiti. Kupac snosi odgovornost za tačnost objavljenih podataka, a ukoliko su informacije koje pruža netačne, neprecizne ili nepotpune, prihvata mogućnost da ga Sajt udalji sa stranice.\nSaglasni ste da Sajt po svom sopstvenom nahođenju, može obustaviti Vaš pristup ili korišćenje ovog sajta, u bilo koje vreme i iz bilo kog razloga, bez prethodnog upozorenja. Takođe, saglasni ste da ni Sajt, ni preduzeća sa kojima je povezana, neće biti odgovorni Vama ni bilo kom trećem licu zbog obustavljanja Vašeg pristupa ovom sajtu, ili bilo kojim informacijama ili datotekama, niti će se od njih tražiti da takve informacije ili datoteke Vama učine dostupnim nakon bilo kog takvog obustavljanja.\nDa je u potpunosti upoznat i da prihvata Uslove korišćenja web prodavnice Sajta.\nDa je saglasan da Sajt može, u skladu sa odredbama Zakona o zaštiti ličnih podataka obrađivati lične podatke naznačene u porudžbini, za potrebe vlastitih evidencija i pružanja drugih usluga i da navedene podatke može davati trećim licima (kurirska služba) u svrhu izvršavanja usluge isporuke, zaštite korisnika usluga web prodavnice kao i sprečavanja eventualnih zloupotreba.\nKao vid brze kupovine, Kupac je u obavezi da se registruje na sajt kako bi izvršio kupovinu. U tom slučaju, moći će da koristi neke od funkcija sajta koje su raspoložive samo registrovanim korisnicima (npr. lista želja, brza kupovina i slično).\nPorudžbina putem sajta je moguća za sve proizvode na sajtu klikom na dugme „Naruči“. Sve kupovine koje se realizuju putem korpe su finalne i opozive samo ako se Sajt na vreme (pre dostave) obavesti o promenama .\n6. Prijem porudžbine od strane Sajta\nNakon zaključenja porudžbine, na email koji je Kupac ostavio kao kontakt, biće prosleđena potvrda da je porudžbina primljena od strane Sajta. Ukoliko Kupac ne dobije ovakvu potvrdu, potrebno je proveriti ispravnost email adrese koju je ostavio kao kontakt ili prijavu problema da pošalje na email adresu.\nSajt zadržava pravo da u slučaju da postoji izvesna kontradiktornost ili nejasnoća u registrovanim podacima Kupca ili narudžbenici pre dalje obrade iste, izvrši proveru podataka koje je Kupac naveo prilikom kreiranja porudžbine u cilju validacije istih i da kontaktira Kupca e-mailom ili telefonskim putem radi ispravljanja istih i što efikasnije realizacije isporuke naručenih proizvoda.\nSajt takođe zadržava pravo da ukoliko nije u mogućnosti da isporuči sve naručene proizvode, isporuči raspoložive od izabranih proizvoda. Kupac će biti obavešten emailom (ili telefonom) sa naznakom isporuke preostalih proizvoda od strane Sajta.\nSajt zadržava pravo otkazivanja porudžbine usled tehničkih i drugih razloga o čemu će Kupac biti obavešten putem email-a koji je naveo prilikom registracije ili telefonom.\nPo prijemu porudžbine i obavljenoj validaciji podataka o Kupcu ili porudžbini, Sajt pristupa obradi porudžbine, koja se završava potvrdom od strane Sajta da je u mogućnosti da porudžbinu realizuje, nakon čega Kupcu prosleđuje informacije o realizovanim sredstvima sa platne kartice Kupca (ukoliko je izabrana opcija plaćanja karticom).\nO svakoj promeni statusa porudžbine Sajt će obavestiti Kupca upućivanjem notifikacionog email-a na kontakt email adresu koju je Kupac ostavio na sajtu.\nProizvod koje Kupac stavi u korpu u procesu kupovine nije rezervisan čak i nakon zaključenja porudžbine. Proizvod je rezervisan tek nakon potvrde porudžbine od strane Sajta, koju će Sajt dostaviti Kupcu putem email poruke. Sajt zadržava pravo da i nakon slanja potvrde Kupcu da je u mogućnosti da poručene proizvode isporuči, otkaže deo ili kompletnu porudžbinu u slučaju da nije u mogućnosti da poručeni proizvod nabavi, o čemu će putem email-a informisati Kupca.\nCene su izražene u dinarima i uključuju PDV. Proizvodi su podložni promeni cena sve do potvrde porudžbine. Sajt garantuje cenu na dan kupovine, bez obzira na eventualnu promenu cene pre izvršene isporuke.\nSajt zadržava pravo da promenu cena pojedinih artikala iz ponude realizuje na dnevnom nivou, u cilju obezbeđivanja pogodnosti Kupcu tokom trajanja promotivnih perioda, o čemu će Kupac biti jasno i blagovremeno informisan.\nCena dostave zavisi od cenovnika kurirske službe putem koje se šalje pošiljka.\nWeb prodavnica omogućava plaćanje artikala iz svoje ponude pouzećem (fizički, pri preuzetoj robi) i plaćanje uplatnicom odnosno e-bankingom. Način plaćanja Kupac bira pri zaključenju porudžbine na websajtu.\nUplata se realizuje na osnovu podataka sadržanih u elektronskoj formi uplatnice koja se generiše u trenutku kada je Sajt potvrdila porudžbinu Kupca u svom sistemu. Ovu uplatnicu Sajt će dostaviti Kupcu putem email-a. Popunjavanje polja „Poziv na broj“ prilikom realizacije uplate je obavezno jer je ono vezano za identifikacioni broj transakcije, odnosno porudžbine na koju se uplata odnosi.\nSajt će isporučiti Kupcu samo artikle za koje je primio potvrdu o uplati od svoje banke. Nakon prijema informacije od banke Sajt će promeniti status porudžbine iz „U obradi“ u status „Spakovana – spremna za isporuku”.\nSajt ima zaključen ugovor sa kurirskom službom na teritoriji Republike Srbije. Sajt inicira usluge kurirske službe pošto je Kupac potvrdio porudžbinu. Sve porudžbine napravljene i potvrđene od strane Sajta do 18h biće isporučene sutradan.\nMi na Sajtu rado prihvatamo sugestije, predloge, kritike i reklamacije jer nam je zadovoljstvo naših klijenata (Kupaca) najvažnije. Kupac ima pravo na podnošenje prigovora u skladu sa odredbama Zakona o zaštiti potrošača i Pravilnika o postupku i načinu rešavanja reklamacija kupaca na robu.\nKupac ima pravo da izjavi prigovor odnosno da uputi Sajtu obaveštenje o fizičkim (materijalnim) nedostacima na robe, emailom ili telefonom, u roku od 8 dana od dana prijema robe, u suprotnom se smatra da je robu primio u ispravnom stanju.\nSvoj zahtev za reklamaciju na proizvode kupljene u našoj web prodavnici Kupac može prijaviti Sajtu upućivanjem email–a na adresu info@licnacestitka.com ili na telefon 063 141 87 88. Obavezan deo sadržine Zahteva za reklamacije jeste broj transakcije (broj pošiljke koji ste dobili u email poruci prilikom potvrde kupovine), kao i slika proizvoda za koji se ulaže reklamacija.\nSajt će na upućen zahtev odgovoriti saglasno zakonski definisanim rokovima, prosleđivanjem reklamacionog lista na email koji je Kupac označio kao kontakt u kome će biti sadržana i odluka Sajta o daljem postupanju po pitanju prosleđene reklamacije.\nSajt može bilo kada, bez prethodne najave, izmeniti ili dopuniti uslove korišćenja sajta ažuriranjem ove izjave. Ovakve izmene su za Vas obavezujuće, pa je preporučljivo periodično posetiti ovu stranu i informisati se o njima. Daljim korišćenjem bilo kojih usluga sajta, saglasni ste da prihvatate sva naknadno objavljena pravila i uslove korišćenja.\nSajt zadržava pravo da u bilo kom trenutku, privremeno ili trajno, u celini ili delimično, modifikuje ili ukine ovaj sajt bez prethodnog upozorenja ili ograniči dostupnost sajta određenim licima ili geografskom području. Korišćenjem sajta saglasni ste da ni naš Sajt, kao ni kompanije s njom u vezi, nisu odgovorne za bilo kakve izmene i Vaš nastavak korišćenja značiće da promene prihvatate.\nSajt nastoji da podatke/informacije objavljene na sajtu održava tačnim i ažurnim – ali ne daje nikakve garancije niti obećanja da takve zaista i jesu, niti snosi bilo kakvu odgovornost niti posledice, direktne ili indirektne, proistekle iz pretpostavke korisnika informacija/podataka da jesu. U slučaju da primetite neku nepravilnost molimo vas da nas o tome obavestite, kako bi izbegli eventualne neprijatnosti.\nAko imate bilo kakva pitanja ili primedbe u vezi sa ovim sajtom, molimo da pošaljete poruku na „Kontakt“ stranici.\nNaruči ličnu video čestitku od naših najpopularnijih zvezda i iznenadi svoju voljenu osobu na jedinstven način koji neće zaboraviti.\nTelefon: 069 457 40 42\nLična Čestitka © 2021. All Rights Reserved. Hey we can do it! & Evolve\n069 457 40 42


Počinje fudbalsko prvenstvo, Spartak gostuje u Užicu | (Vesti - 09. 08. 2013) Subotica.com\nPočinje fudbalsko prvenstvo, Spartak gostuje u Užicu\n09.08.2013. u 15:41h\nSve osim poraza na startu novog fudbalskog šampionata Srbije bio bi uspeh za renovirani tim Spartaka, izjavio je šef stručnog štaba fudbalskog kluba Spartak Petar Kurćubić na pres konferenciji pred polazak u Užice na megdan Slobodi.\nSpartak bez trojice bitnih igrača iz predhodne sezone i sa dosta novajlija od kojih je dobar deo pristigao zadnjih desetak dana je nepoznanica i za struku plavih golubova. Jedno su prijateljske utakmice, a jedno takmičarske. Kako se pojedini fudbaleri nose sa pritiskom znaće se nakon odigranih tri četiri prvenstvena kola. Tada će biti jasnija slika i o snazi ostalih takmaca u Jelen super ligi Srbije. Tek nakon toga moći će se nešto više reći o stvarnim dometima ekipe sa kojom Spartak ulazi u novi šampionat.\nNovi igrači se polako uklapaju u sistem rada u Spartaku. Kapiten golubova Vladimir Torbica očekuje da će homogenost ekipe biti na zavidnom nivou, sa dobrom hemijom i atmosferom.\nTrener Petar Kurćubić nije mogao da saopšti sastav ekipe na premijeri, ali je istakao da su nosioci igre iz prošlog prvenstva su sigurni starteri, njih sedam osam, a da dileme ima vezane za pozicije štopera i spoljnih igrača, a konačan izbor zavisiće i od sastava užičke Slobode. Utakmica se igra u subotu u Užicu od 17:30 časova.\nTekstualni prenos kao i tokom prethodne sezone možete da pratite na našem sajtu. Prenos počinje u vreme početka utakmice.\nFK "Spartak" predstavio pojačanja i pozdravio zlatnog reprezentativca Vojvodića\nfudbalski klub spartak fudbal


Vila Brothers House - Kalitea - Euforija Travel Zrenjanin\nU okviru kompleksa se nalazi bazen sa ležaljkama i tuševima, kao i pool barom, okruženim zelenilom. Svi apartmani imaju TV, klima uređaj čije je korišćenje uračunato u cenu aranžmana i besplatan internet. Brothers house poseduje recepciju, parking, caffe-bar sa osveženjem u vidu sokova, kafe, sladoleda i izuzetan su izbor kako za porodice, tako i za mlade.


Croring Magazine - Vijest - MARO PERAK IZGUBIO NA BODOVE\nDatum objave: 01.05.2011\nMARO PERAK IZGUBIO NA BODOVE\nU najvažnijoj borbi karijere\nDubrovački borac Maro Perak nije uspio slaviti u najvažnijoj borbi dosadašnje karijere, Jeff Monson slavio odlukom sudaca..\nHrvatski MMA borac u usponu, Maro Perak, sinoć je u svom nastupu u Ženevi poražen od strane Amerikanca Jeffa Monsona. Strength & Honor Championship je organizacija preko koje je Perak trebao ostvariti svoj najveći uspjeh u karijeri i plasirati se u UFC, ali sinoć nije imao sportske sreće.\nKao glavna borba večeri koju je oragnizirala SHC organizacija, Perak i Monson su se borili cijelih pet rundi nakon kojih je slavio Monson sudačkom odlukom. Inače, Monson je borac koji iza sebe ima dosta dobre rezultate, a trenutno se nalazi na 23. mjestu najboljih teškaša svijeta. Amerikanac je i 12 godina stariji od našeg 28-godišnjeg borca te ima dosta više iskustva.\nVjerujemo da si ovim porazom Maro nije zatvorio vrata velikih organizacija te da će već u svojoj sljedećoj borbi dobiti još jednu priliku. .28-godišnji Dubrovčanin sljedeću borbu ima u Moskvi. U glavnom gradu Rusije 13. svibnja će se boriti protiv BiH borca, Denisa Stojnića koji je nastupao u UFC organizaciji.


TV NOVI BECEJ - Društvene mreže značajne za promociju destinacija\nDanilo Gurjanov | 11:23 - 21. 12.\nObuka o društvenim mrežama za zaposlene u TO opštine Novi Bečej\nTO opštine Novi Bečej


eKapija | Obnovljivi izvori energije štede regionu oko 3 mil EUR - Za energetsku stabilnost na Balkanu najvažnija saradnja\nIzvor: eKapija | Utorak, 24.11.2020.| 08:32\nObnovljivi izvori energije štede regionu oko 3 mil EUR - Za energetsku stabilnost na Balkanu najvažnija saradnja\nSaradnja je ključan pojam za zemlje Zapadnog Balkana, kada je riječ o energetskoj stabilnosti, rečeno je na panelu u okviru 20. Beogradskog ekonomskog foruma i istaknuta da ova inicijativa mora da potekne od vlada.\nNjenom unapređenju u energetskom sektoru doprinose mnogobrojne inicijative iz EU, kao i IPA projekti, koji su od 2014. do ove godine vrijedni 3 mlrd EUR.\n- Kada je u pitanju energetska bezbjednost, Balkan i EU se suočavaju sa sličnim izazovima. Od suštinske je važnosti da imamo prostup konkurentimi bezbijednim fondovima, a diverzifikacija projekata je važna da se prebrodi zavisnost od uzvoza - rekao je Iannis Maniatis, nekadašnji grčki ministar životne sredine.\nŽužana Hargitai, regionalna direktorka za zapadni Balkan u EBRD navela je da su zemlje Zapadnog Balkana dio dvije važne agende: Zelene agende za Zapadni Balkan i ekonomskog-investicionog plana EU.\nOsvrnula se na ugalj, rekavši da on nije nije jeftin i da je to potrebno demistifikovati, ali i napomenula da je gas važan u tranziciji od uglja ka zelenijoj budućnosti. Istakla je i da solarna energija postaje značajno jefitinija.\nSander van Rootselaar, zamjenik direktora za komunikacije kompanije Turkstream slaže se da je važno izbaciti ugalj iz upotrebe, te da fokus mora da bude na traženju čistijih alternativa. U tom duhu vidi prirodni i tečni gas.\n- Mi snabdijevamo Tursku prirodnim gasom, a ograničene količine šaljemo Bugarskoj. Povećavamo napore da razvijemo infrastrukturu za prenos gasa - naveo je.\nGeorge Ioannou, izvršni direktor Energy Exchange Group zaključio je da se dugo čekalo na target model kada je riječ o električnoj energiji, ali da sada funkcioniše gotovo savršeno, te da je baza za interakciju na tržištu struje za zemlje Balkana i van njih.\nBeogadski ekonomski forum


Srpski klubovi daleko iza šampiona Hrvatske kada je u pitanju prodaja igrača: “Vječiti” mogu da sanjaju Olmov transfer - Glas Srpske\nZAGREB - Dinamo je ponovo napravio odličan posao u vezi sa transferima i ljestvicu podigao na viši nivo kada su u pitanju klubovi iz bivše SFRJ.\nNajveći biser zagrebačkog tima Dani Olmo dogovorio se o petogodišnjoj saradnji sa Lajpcigom koja bi u idealnim uslovima mogla da bude veća od 40 miliona evra. O toj sumi dva najveća srpska kluba mogu samo da sanjaju. Crvenoj zvezdi bile su potrebne tri sezone da dobaci do ovog iznosa, a Partizanu čak pet. Pred sezonu 2019/20. zajedno sa aktuelnim zimskim prelaznim rokom Zvezda je prodala igrače vrijednosti 8,95 miliona evra, što su podaci specijalizovanog sajta Transfermarkt. Pretprošle sezone prodali su igrače vrijednosti 24,05 miliona evra, kada su napravili odličan posao sa Nemanjom Radonjićem koji je prešao u Olimpik iz Marselja za 12 miliona evra. Za sezonu 2017/18. “crveno-bijeli” su prodali igrače za 14,05 miliona evra pa kad se podvuče linija, dođe se do iznosa od 47 miliona evra, mada treba da imamo u vidu da je ogroman broj igrača odlazio sa “Marakane”. Kada su u pitanju “crno-bijeli”, njima su bile potrebne četiri posljednje sezone. Za sezonu 2019/20. prihodovali su 14,9 miliona evra od transfera igrača, s tim što je Strahinja Pavlović ove zime otišao u Monako za deset miliona evra. Prošle su napravili transfere vrijedne 6,55 miliona evra, pretprošle 14 miliona, a tokom 2016/17. - 3,85 miliona evra.\nNasuprot njima, zagrebački tim je tokom posljednjih 20 godina prodao devet igrača vrednijih od deset miliona evra. Dosadašnji rekorder je Marko Pjaca koji je za 23 miliona evra prodat Juventusu, zatim Luka Modrić (Totenhem, 21), Filip Benković (Lester, 14,5), Marko Rog (Napoli, 13,5), Eduardo da Silva (Arsenal, 13,5), Vedran Ćorluka (Mančester siti, 13), Mateo Kovačić (Inter, 11), Dario Šimić (Inter, 11), Josip Brekalo (Volfzburg, 10). Španac Olmo biće jubilarni, deseti koji je vredniji od deset miliona evra i prestići će Pjacu na prvom mjestu.\n“Bikovi” će Zagrepčanima za ofanzivnog veznog fudbalera odmah uplatiti 18,5 miliona evra, dok će za svakih 15 utakmica koje Olmo odigra za ekipu Julijana Nagelsmana platiti milion evra njegovom bivšem klubu. Dinamo ima pravo da naplati tri iduća plasmana Lajpciga u Ligu šampiona, svaki po dva miliona evra, dok će dobiti po dva miliona evra ukoliko ekipa dođe do šampionske titule. Ujedno, “modri” imaju pravo na 20 odsto narednog transfera pa je vrlo realno da od transfera Španca inkasiraju više od 40 miliona evropskih novčanica.\nPored Lajpciga, u trku za Olmov potpis uključili su se Herta i Bajer iz Leverkuzena, ali od toga nije bilo ništa jer su pregovori sa Lajpcigom otišli predaleko. Interesovanje za njega pokazivali su Totenhem, Atletiko Madrid i Barselona, iz čije omladinske škole je stigao u Zagreb 2015. kada je imao 16 godina.


DONALD TUSK: Moj deda je na silu služio Vermahtu\nDONALD TUSK: Moj deda je na silu služio Vermahtu\n– Moja porodična istorija, kao i istorija mnogih poljskih, nemačkih i jevrejskih porodica, nije tako jednostavna. Kad sam saznao da je služio u Vermahtu, saznao sam i da je bio primoran na to – objasnio je tada Tusk i dodao da je za taj podatak o svom dedi prvi put čuo od političkih rivala, braće Leha i Jaroslava Kačinjskog, koji su to iskoristili za negativnu kampanju protiv Tuska na predsedničkim izborima 2005.\nInače, mnogi korisnici Tvitera iskoristili su taj podatak o novoizabranom lideru EU da ga napadnu juče, kada se obeležavala 75. godišnjica izbijanja Drugog svetskog rata. Posebno oštri komentari na njegov račun usledili su nakon što je on na poluostrvu Vesterplate u Gdanjsku žestoko kritikovao poteze Rusije povodom situacije u Ukrajini.\n– Još ima vremena da zaustavimo one koji su nasilje uvrstili u arsenal političke aktivnosti. Nije vreme za naivni optimizam zato što reči uz koje je u rodnom Gdanjsku odrastala moja generacija „Nikada više rata“ u svetlu sadašnjih zbivanja na istoku Evrope imaju drugačiju, ironičnu konotaciju – naglasio je juče Tusk s mesta i u vreme kada je u zoru 1. septembra 1939. nemački bojni brod „Šlezvig-Holštajn“ ispalio prvu salvu na poljski vojni garnizon.\nTuskova porodica iz oblasti gde su živeli Kašubi\nTuskova porodica potiče iz grada Gdanjska, na obali Baltičkog mora, a u njemu uglavnom žive pripadnici etničke grupe Kašuba.\nOni imaju slovensko poreklo, ali su tokom istorije bili pod velikim uticajem Poljaka i Nemaca, a danas se uglavnom deklarišu kao Poljaci. Deda Donalda Tuska bio je železnički radnik, a kad je Nemačka okupirala Poljsku, on je najpre bio poslat u dva koncentraciona logora. Godine 1944. bio je prisiljen da se priključi nacističkoj vojsci Vermaht.\nDiskriminisana Alesandra Musolini\nAlesandra Musolini, unuka fašističkog vođe Benita Musolinija, izabrana je nedavno na mesto poslanika Evropskog parlamenta. Nedugo zatim požalila se na diskriminaciju u Evropskoj narodnoj partiji (EPP) zbog prezimena i porekla.\nInače je dugogodišnji član stranke Forca Italija bivšeg premijera Silvija Berluskonija.\nI gvozdeni krst je dobio na silu, verovatno.\nha ha Katarina verovatno verovatno .... izmedju ostalog u vrhu europske unije su sve gospoda sa aferama i ne bas blistavom prosloscu\nČisto sumnjam da mladi Donald Tusk nije znao životnu priču svoga djeda...Kako je nsrnuo sa kritikama prema Rusiji i njegov unuk bi mogao da se požali kako nije znao šta mu djed radi, to bi moglo biti zabrinjavajuće!\nPingback: DONALD TUSK: Moj deda je na silu služio Vermahtu | Jadovno 1941.


Nekretnine najsigurnija investicija: Skočile cijene i prodaja, isplativije je kupiti stan nego štedjeti u banci | DEPO Portal\nNekretnine najsigurnija investicija: Skočile cijene i prodaja, isplativije je kupiti stan nego štedjeti u banci\nBiznis Klub10.11.20, 13:18h\nNa veća ulaganja u nekretnine odrazilo se i to što su kamatne stope na štednju u bankama godinama veoma niske, tako da je isplativije kupiti stan nego štedjeti u banci - pojasnio je Milanović\nUlaganje u nekretnine pokazalo se najsigurnijim u vrijeme pandemije virusa korona, što potvrđuju i podaci statističara prema kojima je u trećem tromjesečju ove godine prodato 63,3 odsto više novih stanova u Republici Srpskoj u odnosu na isti period lani, piše Glas Srpske.\n- U proteklih nekoliko godina stanogradnja se kretala uzlaznom putanjom i pandemija je taj sektor zatekla u veoma dobrom stanju. Cijene u Banjaluci su rasle, pa je kvadrat i do 2.500 maraka. Međutim, Banjaluka je sa aspekta tržišta nekretnina u najboljem položaju. Investitori nisu prekidali izgradnju, nisu padale cijene, a svemu tome razlog je velika potražnja. Nekretnine kupuje onaj ko ima novac ili ko je kreditno sposoban i čini mi se da pandemija još nije ostavila negativne posljedice na ovaj sektor - rekao je Milanović.\nNaglasio je da će, ukoliko ovakva situacija potraje duže, drastično pasti kupovna moć, pa se tada možda može očekivati i pad potražnje za stanovima, a poteškoće bi mogle nastati i zbog oštrijih kriterijuma kreditiranja koje uvode komercijalne banke.\n#nekretnine #agencije #prodaja #stanovi #kupovina #pandemija #koronavirus #investicija #banke #štednja


Načelnik Sead Džafić pozitivan na COVID-19 – Radio Feral\nNačelnik Sead Džafić pozitivan na COVID-19\n09/07/2020 09/07/2020 Mirsad Zulic\t0 Comments\nOpćinski načelnik Sead Džafić pozitivan je na COVID-19, to je potvrdio na svojoj facebook stranici.\nNjegovu poruku prenosimo u cjelosti:\nPoštovani prijatelji i građani Kalesije, da bi izbjegli špekulacije i priče koje su već počele da kruže po našoj općini, a vezano za moje zdravstveno stanje, želim da vas obavjestim da sam pozitivan na COVID-19.\nPrije nekoliko dana osjetio sam umor, što je i bio razlog da uradim test koji je potvrdio da sam pozitivan na SARS-CoV-2 poznatiji kao koronavirus. Infekciju sam najvjerovatnije dobio prilikom prisustva dženazi bližeg člana porodice krajem prošle sedmice.\nTrenutno sam u izolaciji, za sada nemam nikakve simptome te putem telefona komuniciram sa ljekarima JZU Dom zdravlja Kalesija.\nVas dragi građani molim za oprez i da se pridržavate svih mjera koje su propisane od strane nadležnih organa. Svjedoci ste da sam ja uvijek od samog početka nosio zaštitnu opremu (rukavice,masku za lice) ali eto virus je uspio da nađe put do moga tijela.\nSvi moji bliski saradnici su također podvrgnuti testiranju i očekujemo danas u toku dana eventualno sutra i njihove rezultate. Ja se iskreno nadam da će biti negativni, što želim svima vama da ostanete negativni kada je ova bolest u pitanju.\nJa od kuće nastavljam sa obavljanjem svoje načelničke funkcije i uvjeravam Vas da ništa u Organu uprave neće kasniti zbog mog odustva i sve će biti završeno na vrijeme.\nVama građani želim puo zdravlja i još jednom Vas molim da se pridržavate svih mjera koje su propisane kako bi spriječili dalje širenje ovog virusa.\n← Hrvatska odlučuje šalje li građane BiH i Srbije u izolaciju\nRezervišite let avionom iz Tuzle do Dortmunda za manje od 20 KM →\nServisne informacije za subotu, 17.oktobar 2020.godine\n17/10/2020 17/10/2020 Mirsad Zulic\t0\nServisne informacije za petak, 21.05.2021. godine\n21/05/2021 21/05/2021 Mirsad Zulic\t0\nServisne informacije za subotu, 08.avgust 2020.godine\n08/08/2020 08/08/2020 Mirsad Zulic\t0


Štab za vanredne situacije usvojio predlog Plana rada za narednu godinu - Grad Prokuplje\nNa sednici Štaba za vanredne situacije Grada Prokuplja usvojen je predlog Plana rada Štaba za narednu godinu.\nGovoreći o ovom Planu, zamenik komandanta Štaba za vanredne situacije, Miroljub Paunović, rekao je da je u cilju zaštite građana, poslovnih i stambenih objekata, neophodno preduzeti sve preventivne mere radi sprečavanja materijalnih šteta i pružanja neophodne pomoći ugroženom stanovništvu u vanrednim situacijama.\nOvaj Plan rada razmatraće članovi Gradskog veća, a onda će se naći pred odbornicima Skupštine Grada.\n-Ove godine, od 4. do 12. marta, usled obilnih padavina i naglog topljenja snega, u Prokuplju je proglašena vanredna situacija. Preventivnim delovanjem svih nadležnih službi, nisu bili ugroženi ljudski životi, a na infrastrukturnim, poslovnim i stambenim objektima nije pričinjena velika materijalna šteta, izjavio je Paunović i dodao da su u prethodnom periodu, na reci Toplici, urađeni mnogi poslovi kako bi se sprečilo njeno izlivanje iz korita.\nOn je napomenuo da je uređenje korita reke Toplice u neposrednoj blizini bivše Fabrike stakla jedna od najvećih investicija.\n-Uređenjem korita reke Toplice i ušća Stražavačkog potoka biće sprečeno plavljenje Liparske ulice, pojedinih pogona kompanije Leoni, u kojoj je zaposleno blizu 3.000 radnika, i romskog naselja, kaže Paunović, koji je pohvalio službe koje su tokom vikenda svojim velikim angažovanjem doprinele da sve saobraćajnice u gradu Prokuplju budu prohodne.\nDa bi svi glavni putni pravci bili prohodni, u protekla dva dana bačeno je 12 tona soli i pet kubika rizle.


DPS Rožaje: Promocije u Ćosovici, Lovnici i Seošnici - Vijesti.me\nDPS Rožaje: Promocije u Ćosovici, Lovnici i Seošnici\n„Pripremili smo paket vrijednih ulaganja... Nastavićemo izgradnju vodovoda, uradićemo 2,5 kilometra asfalta..." Edit\nVijesti online 15. maj 2014, 19:20 ažurirano 18. februar 2019, 18:20\nNosilac liste „Za evropsko Rožaje – Milo Đukanović“ Nusret Kalač i na današnjim promotivnim skupovima u Ćosovici, Lovnici i Seošnici istakao je da DPS ima najbolji izborni program čija realiizacija će značiti poboljšanje uslova za život mještana na ovim područjima. Radi se o realnim i ostvarivim programima, sa već izvjesnim izvorima finasiranja.\nPodsjetio je da je u ova područja i ranije ulagano, da taj kraj nije nikako zaboravljen i konkretno saopštio šta će se raditi u narednom periodu.\nBiće sagrađeni i rekonstruisani putevi na području Mjesne zajednice Lovnica, putni pravac do Ćosovice, Klanca i Honsića.\nIsto tako, kazao je Kalač, radiće se na projektu vrijednom oko milion eura, a riječ je o vodovodu Ćosovsko vrelo. Jedino je DPS u stanju da zadovolji životne potrebe i stvori bolje uslove za život na selu. Upravo zbog toga sačinjen je ambiciozan program ruralnog razvoja.\nGovoreći na promotivnom skupu u Mjesnoj zajednici Seošnica, Nusret Kalač je predočio građanima i podržavaocima sa tog područja zbog čega treba da glasaju DPS.\n„Pripremili smo paket vrijednih ulaganja u ovo područje. Nastavićemo izgradnju vodovoda, uradićemo 2,5 kilometra asfalta, putno povezati Lovnicu – Honsiće sa Seošnicom, uradićemo 1,5 kilometra puta za Bačevac, a planirali smo i izgradnju stadiona malih sportova u Seošnici. Za 100 poljoprivrednika sa područja rožajske opštine obezbijedićemo bespovratna sredstva za bavljenje stočarstvom. Nadam se da ćemo vrlo brzo moći da otvoreno kažemo da će se u Rožajama desiti nešto vrlo dobro i prijatno kada su pitanju nove investicije i zapošljavanja.“\nDajući osvrt na ponašanje političke konkurencije Kalač je kazao:\n„Na prošlim parlamentarnim izborima su vam obećali puno toga i ništa od toga nijesu uradili. Obećavali su investitore sa razlićitih strana, fabrike, čas jedne čas druge namjene, nova zapošljavanja, tovne junice i šta sve ne! I šta je bilo, prevarili su vas. Teško je objasniti da neko ko šest godina sjedi u Vladi i dvije godine je njen potpredsjednik, ništa nije učinio za ovaj grad. Da sam na njegovom mjestu, ne bi mi bilo prijatno da tražim vaše glasove. Optužuju nas da kupujemo glasove, a oni to upravo čine. Optužuju nas za propala preduzeća, a upravo oni koji su za to odgovorni su u njihovim redovima“.\nŠefkija Murić, predsjednik Opštinskog odbora je uvjeren u izbornu pobjedu.\n„Sigurno pobjeđujemo 25. Maja zato što imamo najbolju odborničku listu, zato što imamo najbolji izborni program, zato što dosta uradili u prethodnom periodu i zato što znate da smo najbolji. Oni što žive u Podgorici ne mogu graditi Rožaje. Pored svega, mi smo partija u kojoj ima mjesta za sve. Gradimo multietnički sklad i evropsku perspektivu Rožaja. Zbog toga ćemo pobijediti“, istakao je Murić.\nKandidatkinja za odbornicu iz Mjesne zajednice Lovnica Denisa Murić naglasila je da je DPS u prethodno periodu stvorila uslove za školovanje i bolji život svih onih koji hoće da rade. U takvom mišljenju podržali su je u svojim govorima Šemso Murić, dr Jaho Pepić, Samet Murić ,kao i Fadil Murić.\nOdbornički kandidat u Mjesnoj zajednici Seošnica Rahman Nurković podsjetio je da je u njihovu mjesnu zajednicu uloženo dosta toga: raniji vodovod (Šefkijino vrelo), Dom kulture, poboljšano snabdijevanje električnom energijom, odavno već urađena telefonizacija, a upravo je aktuelna izgradnja novog vodovoda (Malisorsko vrelo) za koji je lokalna uprava uložila znatna sredstva.\nSve to, kao i ambiciozni planovi za nova ulaganja u našu mjesnu zajednicu, obevezuju nas da podržimo DPS na predstojećim izborima, kazao je Nurković. Elisa Nurković je istakla da je na ovom području, kao i na drugim mjestima, dosta učinjeno, čime je zapravo stvorena osnova da se gradi evropsko Rožaje.


Predstavljena knjiga “Bibliotekarstvo zapadne Srbije” – Vila As\nSinoć je u sali Narodne biblioteke “Ljubiša R. Đenić” predstavljena knjiga “Bibliotekarstvo zapadne Srbije” . Na promociji su govorili docent dr Mirijana Stakić i autor dr Rade Vučićević.\nAutor je u ovoj monografiji prikupio brojnu građu koja će budućim istraživačima olakšati dalja istraživanja razvoja bibliotekarstva u zapadnoj Srbiji. Knjiga prati razvoj narodnih biblioteka u zapadnoj Srbiji od 1835.godine pa do 2000.godine. Knjiga ima delova, a najznačajniji su „Društveno-političke, ekonomske i kulturne prilike u Srbiji pre osnivanja čitališta“, „Štamparstvo i izdavaštvo Zapadne Srbije od 1537. do 1945“, „Osnivanje čitališta“, „Čitališta u Zapadnoj Srbiji“, „Javne biblioteke u Zapadnoj Srbiji“ i „Biblioteke Zapadne Srbije 1945-2000“. U knjizi su objavljene i recenzije eminentih stručnjaka iz oblasti bibliotekarstva: Borjanke Trajković i Milene Maksimović.\nAutor, dr Rade Vučićević se potrudio da javnosti predstavi nastanak i razvoj čitališta zlatiborskog kraja. Najveći prostor dat je Užičkom čitalištu, ali su prikazana i čitališta u: Ivanjici, Požegi, Sečoj Reci, Karanu, Bajinoj Bašti, Rogačici, Dobrinji, Arilju, Priboju, Čajetini, Prijepolju, Novoj Varoši i Sjenici. Kada je reč o javnim bibliotekama u Zapadnoj Srbiji i pojedincima koji su mnogo doprineli njihovom razvoju, ističe entuzijastu, kulturnog poslenika i bibliotečkog radnika Ljubišu R. Đenića, zahvaljujući kome je i istorija biblioteke u Čajetini tako komleksna, zbog njegove „nadrealne posvećenosti bibliotekarstvu i bibliotečkoj delatnosti“.\nGovoreći o fondu Narodne biblioteke Užice u posleratnom periodu, napominje da je Zavičajno odeljenje prikupilo građu o znamenitim ličnostima užičkog kraja, među kojima su i Ljuba Stojanović (o kome takođe daje i iscrpnu biografiju), Tadija Kostić, Lazar Trišić, Dobroslav Ružić.


Planet karme donosi 3 godine velikih iskušenja - OrangeStar Agency\nHomeArhivaPlanet karme donosi 3 godine velikih iskušenja\nPlanet karme donosi 3 godine velikih iskušenja\nNa opštem planu, ulazak Saturna u Vodoliju u prvi plan izbacuje osobe koje su rođene u znaku Vodolije, Bika, Lava i Škorpije. U pitanju je prilično neugodan sklop principa koji ne trpi promene. Neugodni zadaci mogu delovati nepremostivo. Ipak, ono što savladamo pod uplivom saturnovske energije, na kraju može biti nagrađeno priznanjima čiji će se efekti osećati do kraja života.\nmarta Saturn je ušao u Vodoliju. U ovom znaku će se, privremeno, zadržati do jula ove godine. Potom će se, još jednom, vratiti u Jarca da bi iz njega, definitivno, izašao polovinom decembra ove godine. U Vodoliji će ostati sve do 2023. godine.\nMnogi veruju da je Saturn loša planeta koja simbolizuje muku, nevolju i nesreću. Zovu ga planetom karme i sudbine. Tamo gde se on nalazi, u našem natalnom horoskopu, tu je pozornica naših prepreka i stradanja. Međutim, često se zanemaruje da je on, zapravo, veliki učitelj, ali onaj koji nam deli bolne lekcije, nekad i nebrojeno puta iznova i iznova, sve dok ne savladamo zadatak.\nOnda kada uvidimo šta je to što je potrebno da promenimo i napravimo na drugi način, često neugodan, sledi rezultat koji može biti u vidu ogromne nagrade. Jednom rečju, Saturn je planeta čije se tumačenje temelji na sistemu setve i žetve pa se može reći da je njegova filozofija utkana u svaki delić našeg bića, jer, čovjekovo bivanje na zemlji je satkano u kvalitetu interakcije između njegove i kosmičke (božanske) svesti.\nPošto ovaj planet ledi i koči svako polje i astrološki znak na koji naiđe, većina ljubitelja ove nauke veruje da je pred Vodolijama crni period. Međutim, nije baš tako. Delovanje Saturna pre svega zavisi od prirode znaka u kojem boravi.\nAko se nađe u znaku čija je osnovna simbolika u koliziji sa zahtevima koje Saturn diktira, onda o ovoj planeti možemo govoriti kao o zloćudnoj. Ali, ako on prolazi kroz znak koji poseduje energiju kompatibilnu s njegovim osnovnim principima, onda o ovoj planeti ne možemo govoriti kao o zloslutnom vesniku crne sudbine.\nSvi koji su rođeni u znaku Vodolije, kao i oni kojima je ovaj znak u natalnom horoskopu naglašen, u naredne tri godine prolaziće kroz niz iskušenja i testova koji neće biti laki. Od umerenosti i strpljivosti (Saturn) ovisi ishod njegovog prolaza. Svakom problemu je potrebno pristupiti s radošću, jer Saturn daje šansu da se zasluži nagrada koja menja život.\nUkoliko spremno i mudro dočekaju ovu planetu, Vodolije mogu pobrati najslađe plodove svog strpljenja i truda. Često se zanemaruje činjenica da je najveća nagrada koju delovanje neke planete može donijeti upravo pod uticajem Saturna. Efekti njegovog delovanja uvek kasne pa otud i izreka “pravda je spora, ali dostižna”, koja najslikovitije opisuje prirodu ove planete.\nTamna strana Saturna se ogleda u surovosti kojom kažnjava nedisciplinu. On vraća na početak sve dok se lekcija dobro ne savlada. Nisu retkost ljudi koje primetno prate peh i nesreća. Iz astrološkog ugla gledano, to je školski primer delovanja ove planete kada neko, u neznanju, uporno pokušava nešto što mu “nije dato”. Saturn je planeta sudbine i njegova je uloga da, ako treba i prisilno, osobu vrati na pravi put.\nZbog toga, drage Vodolije, ukoliko ste spremne na žrtvovanje, odricanje i maksimalnu disciplinu, nemate razloga za strah. Saturn je prema vama blagonaklon jer je, u tradicionalnoj astrologiji, vladar vašeg znaka (a u zapadnoj suvladar). To govori o tome da vam je prisutnost njegovog principa kompatibilno s osnovnom prirodom vašeg znaka.\nIpak, pripremite se na težak period, koji će u nekim trenucima možda delovati i beznadno. Ne zaboravite, segment života koji vam je najproblematičniji je upravo vaše polje setve, koje će, ako se dobro potrudite, postati polje vaše životne žetve.\nNa opštem planu, ulazak Saturna u Vodoliju u prvi plan izbacuje osobe koje su rođene i u znaku, Bika, Lava i Škorpiona. U pitanju je prilično neugodan sklop fiksnog principa koji ne trpi promene, a kojem će Saturn natovariti hrpu zadataka i problema koji zahtevaju prilagođavanje, prihvatanje i odricanje.\nNeugodni zadaci mogu delovati nepremostivo. Ipak, ono što savladamo pod uplivom saturnovske energije, na kraju može biti nagrađeno priznanjima čiji će se efekti osećati do kraja života.\nPrevious articleNajlepši doručak na svetu\nNext articleMeditacija i njene blagodati


Livescore: Rukomet, Litvanija Livescore\nRukomet Litvanija Livescore\nObjašnjenja: Rukomet uživo na Livescore.in - Rukometni Litvanija rezultati uživo. Livescore.in servis nudi rezultate uživo, poslednje rezultate, raspored mečeva i detalje meča. Pratite rukomet Litvanija i više od 80 rukometnih takmičenja u svetu. Rukometni Litvanija rezultati uživo su u stvarnom vremenu, nema potrebe za osvežavanje.


Udovičić: Mladi mogu da rade i žive u Nišu\nPočetak/Društvo/Udovičić: Mladi mogu da rade i žive u Nišu\nNiške Vesti 15. oktobra 2016.\nViše od 50 odsto mladih koji su kreativno delovali uz pomoć niškog „Deli“ centra osnovalo je svoje kompanije, zaposlilo mlade ljude bez posla i time dalo poruku generacijama da život u Nišu ima smisla, rekao je prilikom obilaska ovog centra, ministar omladine i sporta Vanja Udovičić.\nPosle godinu dana rada „Deli“ centra u Nišu, ministar Udovičić sastao se sa mladim preduzetnicima koji beleže dobre rezultate poslovanja.\n„Snovi jesu mogući da se ostvare i mladi ne smeju da odustanu od svojih principa, ciljeva i svojih snova. Upravo „Deli“ centar pokazuje da se posle godinu dana poslovanja i prihvatanja nove generacije mladih preduzetnika može ostvariti ogroman rezultat. U svetu se smatra uspešnim konceptom kada 20 odsto mladih izađu iz ovakvih prostora i osnuju svoje kompanije. Ovde je 50 odsto mladih posle godinu dana izašlo iz „Deli-ja“ i osnovalo svoje kompanije, zaposlilo nove mlade ljude. Samim tim je data jasna poruka mladim generacijama da život i budućnost mogu da zasnuju u svojim selima i opštinama i ne mora da razmišljaju o napuštanju svojih gradova“, rekao je ministar Udovičić.\nMinistarstvo omladine i sporta je za ovaj projekat 2015. godine, u okviru Javnog poziva za finansiranje i sufinansiranje programa i projekata za sprovođenje ciljeva Nacionalne strategije za mlade, izdvojilo 2,3 miliona dinara, a projekat DELI centar u Nišu realizuje Udruženje Proaktiv.\nOvaj centar omogućava mladima da sačuvaju i ojačaju svoj biznis upravo kroz smanjenje troškova, ali i da ih kroz različite vrste podrške pripremi za predstojeće izazove u vođenju firmi.\n„Pokazalo se da je ovaj koncept dobar na kome ćemo i dalje raditi i koji podrazumeva podršku mladim ljudima u Nišu da ostanu i rade u svojim mestima i da unaprede svoje male firme. Nadam se će uz Deli centar prerasti u velike kompanije iz Niša“, rekao je Ivan Topalović iz Udruženja Proaktiv.\nMladima ili stanarima ovog centra od prvog dana im je dostupna oprema za poslovanje, konferencijska sala i sala za reprezentacije.\nViše od 1.000 mladih mesečno prođe kroz razne programe i događaje organizovane u „Deli“ centru , a trenutno je u ovom prostoru smešteno 12 stanara koji su osnovali svoje firme, tri praktikanta i četiri zaposlena u novim firmama.\nDELI centar mladi preduzetnici Vanja Udovičić\nUDRUŽENJE ZA RAZVOJ PREDUZETNIŠTVA : Mladi ne žele da sednu za šivaću mašinu


Predsednik opštine\tčetvrtak, 10 novembar 2011\tLična biografija: Vladan Vasić je rođen 1971. godine u Pirotu gde je završio osnovnu i srednju školu. Oženjen je i otac je troje dece. Profesionalno – stručna biografija:\nDiplomirao je na Elektonskom fakultetu u Nišu 1996. godine na temu: Ispitivanje egzistencije višestrukih graničnih krugova i skupova kod nelinearnih kontinualnih i diskretnih sistema drugog reda, kod prof. dr. Bratislava Dankovića, na smeru automatika i elektronika.\nMagistrirao je 2003. godine na Ekonomskom fakultetu u Nišu na tezi: Koncept integralnog informacionog sistema sa osvrtom na Industriju odeće "Prvi maj" Pirot, kod prof. dr Radmile Jovanović, na smeru Informacioni sistremi za podršku odlučivanju.Posle diplomiranja zaposlio se i šest i po godina radio u računskom centru u IO "Prvi maj" u Pirotu na poslovima sistem inženjera.Od 2000. godine je odbornik u SO Pirot, predsednik UO Fonda za stambeno solidarnu izgradnju i kratko u 2003. godini predsednik Izvršnog odbora grada. U decembru 2003. godine postao je prvi neposredno izabrani predsednik Opštine Pirot i jedan od najmlađih predsednika u istoriji grada.\nImamo 166 gostiju na mreži\t© 2013 Opština Pirot. Sva prava zadržana.


Radio TV Stara Pazova - COVID 19: U opštini Stara Pazova regitrovano novih 20 slučajeva zaraze, ponovo gužve pred kovid ambulantom\nCOVID 19: U opštini Stara Pazova regitrovano novih 20 slučajeva zaraze, ponovo gužve pred kovid ambulantom\nNa teritoriji opštine Stara Pazova je za jedan dan registrovano novih 20 osoba zaraženih virusom Kovid 19. Trenutno je aktivno 170 slučaja, saznaja RTV Stara Pazova na osnovu podataka nadležnog Zavoda za javno zdravlje iz Sremske Mitrovice.\nIspred kovid ambulante u Staroj Pazovi ponovo su proteklih dana primetne gužve. Sada se oko stotinu pacijenata javlja i posebno brine što se povećao broj tzv.prvih pregleda. Sa druge strane, nastavlja se imunizacija stanovništva na lokalu. Od ove nedelje dostupna je i vakcina proizvođača „Astra Zeneka“.


Generalna direktorica Bojana Bošković: Donošenje Zakona o administrativnim taksama i Zakona o lokalnim komunalnim taksama su aktivnosti Vlade na unapređenju poslovnog ambijenta\nDatum objave: 17.01.2019 18:19 | Autor: Ministarstvo finansija\nGeneralna direktorica Direktorata za finansijski sistem i unapređenje poslovnog ambijenta u Ministarstvu finansija, dr Bojana Bošković predstavila je Predlog Zakona o administrativnim taksama koji je na današnjoj sjednici usvojila Vlada Crne Gore.\n„Donošenje Zakona o administrativnim taksama i Zakona o lokalnim komunalnim taksama su aktivnosti Vlade na unapređenju poslovnog ambijenta. Udruženja poslodavaca su posljednjih godina ukazivala na problem sa ovom vrstom fiskaliteta odnosno parafiskaliteta. U tom kontekstu je i Vlada odlučila da kroz aktivnosti Savjeta za konkurentnost izmijeni ova dva propisa“, izjavila je generalna direktorica Bošković.\nSaopšteno je da u sistemu postoji 659 administrativnih taksi i da je Zakon o administrativnim taksama u periodu od 2003. do 2017. godine mijenjan čak 14 puta i da su svaki put utvrđivane nove takse kao posljedica novih nadležnosti koje su dobijale ministarstva i agencije i istakla da je dosadašnji problem predstavljalo i to što nije postojala mogućnost elektronskog plaćanja administrativnih taksi i ti se uslovi ovim zakonom stvaraju tj. elektronskim putem i elektronskim sredstvima će biti moguće platiti administrativne takse\n„Lokalne administrativne takse se mogu utvrditi samo uz prethodnu saglasnost Vlade" i istakla da se Ministarstvo finansija trudilo i analiziralo da prepozna nekoliko oblika dokumenata koje izdaju državni organi u cilju unificiranja njihove cijene međutim analiza je pokazala su da se cijene za razna uvjerenja, dozvole ili licenci koje izdaju državni organi kreću od 10 pa do 10 000 eura te u tom kontekstu nije bilo moguće izvršiti njihovo pojednostavljenje odnosno objedinjavanje ili grupisanje. U tom smislu su prepoznata dokumenta koja izdaju državni organi za čijim izdavanjem vlada najznačajnije interesovanje građana i privrede i u tom smislu su smanjene administrativne takse.\nGeneralna direktorica Bošković je saopštila da su vršena upoređivanja administrativnih taksi sa taksama iz zemalja regiona i ispostavilo se da Crna Gora ima najviši iznos ovih taksi i u tom kontekstu su smanjene cijene taksi na sljedeće iznose:\no\tzahtjev, molba, predlog i drugi podnesak – smanjenje sa 5 EUR na 2 EUR;\no\tžalba protiv rješenja – smanjenje sa 5 EUR na 4 EUR;\no\topomena – smanjenje sa 3 EUR na 2 EUR;\no\tuvjerenje – smanjenje sa 5 EUR na 3 EUR;\no\tovjera ugovora – smanjenje sa 5 EUR na 3 EUR;\no\tovjera punomoćja – smanjenje sa 5 EUR na 3 EUR;\no\trješenje – smanjenje sa 5 EUR na 3 EUR.\nPredloženim tekstom Zakona izvršeno je smanjenje 72 takse (11% od ukupnog broja), dok je ukinuto 49 taksi (7%).\nSmanjenje iznosa taksi izvršeno je kod Uprave za bezbjednost hrane, veterinu i fitosanitarne poslove, Uprave za nekretnine, Zavoda za intelektualnu svojinu, Uprave za inspekcijske poslove, Ministarstva saobraćaja i pomorstva, Ministrastva održivog razvoja i turizma, Ministarstvo prosvjete i Ministarstvo sporta.\n„Po ovom osnovu će se smanjiti prihodi u budžetu u iznosu između 1,1 i 2,4 miliona eura u zavisnosti od toga koliki će biti intezitet izdavanja ovih vrsta dokumenata. Međutim, taj će propušteni prihod za budžet biti anuliran dodatnim prihodima koji će se ostvariti po osnovu izdavanja ličnih dokumenata jer je ovo godina reizdavanja ličnih dokumenata“, istakla je generalna direktorica Bošković.\nTakođe, Vlada je na današnjoj sjednici usvojila i Predlog Zakona o lokalnim komunalnim taksama.\n„Zakon o lokalnim komunalnim taksama je donešen 2006. godine i od tada nije mijenjan. Na osnovu ovog Zakona donijete su 23 odluke na lokalnom nivou. Postojala je neujednačena praksa opština prilikom utvrđivanja ovih taksi i prilikom utvrđivanja njihove visine. Nijesu prisutne samo regionalne razlike koje su i prirodne nego imamo i visoke razlike u opštinama za iste takse koje se nalaze u istom regionu. Cilj je bio da se utvrdi bolja osnova za monitoring i transparentnost utvrđivanja ovih naknada“, saopštila je generalna direktorica Direktorata za finansijski sistem i unapređenje poslovnog ambijenta u Ministarstvu finansija, dr Bojana Bošković.\nTakođe, generalna direktorica Bošković je istakla da će lokalne zajednice do 31. jula biti u obavezi da donesu nove odluke uz prethodno pribavljenu saglasnost Vlade i dodala da su u pripremi Zakona prepoznali i ono što su bile odluke Ustavnog suda u vezi sa nekim od odredaba ovog Zakona.


Zakupila teretanu, pa izbacila Biberčeta da vežba na nekom drugom mestu? | Mondo Portal\nZakupila teretanu, pa izbacila Biberčeta da vežba na nekom drugom mestu? 2 Podeli Podeli na facebook Podeli na twitter Podeli na viber Pošalji na mail\nIzvor mondo.rs 19.01.2020. / 20:58\nNe želi da je niko gleda dok se znoji.\nIzvor: Guliver/X17/Juliano-AZ, Guliver/Getty Images/Manny Carabel\nPopularni pevač Džastin Biber navodno je bio zamoljen da napusti eksluzivnu teretanu u Los Anđelesu, pošto je njegova koleginica Tejlor Svift rezervisala termin, prenosi "TZM".\nTejlor je odlučila da zakupi celu teretanu kako niko ne bi mogao da gleda pevačicu dok se znoji.\nBosanska pevačica se udala za šeika: Ja sam 23. žena po redu i uživam!\nOsoblje je zamolilo sve prisutne koji su se našli u eksluzivnoj teretani, među kojima se našao i Biber da je napuste kako bi pevačica mogla na miru na odradi svoje vežbe.\n"TZM" prenosi i da je Džastin tražio da ostane dok ne završi trening, ali mu je objašnjeno da on nije rezervisao termin, dok njegova koleginica jeste.\nDžastin i Tejlor su ranije imali manji sukob kada je Tejlor optužila Biberovog menadžera i vlasnika svih njenih pesma Skota Brauna, da je maltretrao. Pevač se kasnije zajedno sa menadžerom i reperom Kanjeom Vestom uključio uživo na jednu društvenu mrežu gde su imali poruku za Tejlor:\n"Šta radiš Tejlor, jel si dobro?", poručili su joj tada.\nNakon ovoga inostrani mediji su šuškali da Tejlor i Biber nisu u dobrim odnosima, a Biber je jednom prilikom demantova to i istakao da su njih dvoje "oduvek bili kul".\nDžastin Biber pevačice pevači tejlor svift\n20.01.2020. / 07:44\nBolest ne bira... napravi sebi teretanu kuci pa vezbaj sama. Ne nego mora da izbace sve iz teretane zbog nje..\n19.01.2020. / 21:52


Široka Drina: Migranti zaglavljeni u Banji Koviljači - MIC - Medijski istraživački centar\nPrvih jesenjih dana, između Malog Zvornika i Banje Koviljače, Drina još uvek ima delova na kojima se nalaze takozvani gazovi. Tuda noću prolaze izbeglice koje pokušavaju da pređu granicu ka Bosni.\n„Pao sam u reci kad nas je bosanska policija vratila sa granice. Na oštar kamen. Užasno me boli, i nikako da počne da zarasta“, kaže povređeni momak sa zaštitnom maskom na licu. Drugi pokazuje ruku na kojoj se vide sveži ožiljci od ujeda psa. Neki čovek je pustio psa na njega, kaže.\nNema zvanične potvrde ovih tvrdnji, mada se sa svih strana čuje da se ljudi guraju u vodu kada pokušaju da pređu granicu. To nismo mogli da pitamo ni bosansku ni srpsku policiju jer su dva ministarstva unutrašnjih poslova ignorisala upite.\nDa bi tu došli, migranti moraju da traže azil u Srbiji. No za većinu je to samo način da kupe malo vremena i krov nad glavom, dok ne krenu dalje. Pre nekoliko nedelja je ovde bilo 111 štićenika, a danas tek 47 - ostali su opet otišli na svoju ruku, da pokušaju da se domognu zapadne Evrope.\nUpravnik ovog centra Robert Lestmajster kaže da se dešava da čak i oni koji uđu duboko u proceduru sa potraživanjem azila ipak odu iz Srbije. Pominje primer jedne osmočlane porodice koja je nakon više od godinu dana procedure, saslušanja i intervjua nedavno otišla u BiH.\n„Sa arapskog govornog područja, skoro svi koji su bili tu, produžili su dalje. Neki su se čak i vratili u zemlje porekla“, priča nam upravnik centra.


Počela izgradnja “Turskog toka” kroz Srbiju\n17.05.2019. / 11:13\nBEOGRAD – Izgradnja dionice gasovoda “Turski tok” kroz Srbiju duga 403 kilometra je počela, a svi radovi trebalo bi da budu završeni najkasnije do 18. decembra, pišu “Večernje novosti”.\nPrema dostupnim podacima, izdate su dozvole za pripremne radove za dionice jedan, dva i tri, ukupne dužine 300 kilometara.\nPrva dionica prostire se od bugarske granice do Ćuprije, druga od Ćuprije do Dunava i treća od Dunava do Zrenjanina, a četvrta od Gospođinaca do Subotice.\nList piše da je izdata građevinska dozvola za dionice dva i tri, a da će ovih dana dozvolu dobiti i dionica jedan.\nEksproprijacija za te dionice urađena je i u toku je uklanjanje bespravno podignutih objekata na toj trasi i pripreme za postavljanje cijevi, a sve pripreme rade srpske kompanije u saradnji sa “Srbijagasom”.\nNa pojedinim mjestima cijebi su već sastavljene, a biće angažovane i tri zapadnoevropske kompanije iz Italije i NJemačke koje će učestvovati na podbušivanju Dunava i Tise, što bi trebalo da počne ovih dana.\nKompanija “Gastrans” u kojoj “Srbijagas” ima udio 49 odsto, a “Gasprom” 51 odsto vlasništva podnijela je prošle godine zahtjev srpskoj Agenciji za energetiku za izgradnju gasovoda kao dio izgradnje unutrašnjih kapaciteta u Srbiji.\nRanije je direktor “Srbijagasa” Dušan Bajatović rekao da će izgradnjom ovog gasovoda Srbija uštediti milione evra, a direktna ušteda je 45 miliona evra.\nUkupna vrijednost čitavog posla je oko 1,4 milijarde evra. srna\nTagovi: gasovodizborizgradnjasrbijaturski tok\n29.01.2020 | 11:48\nIsporučena prva milijarda kubika gasa Turskim tokom\n29.01.2020 | 9:00\nGasprom isporučio prvu milijardu kubika gasa Turskim tokom


BZNR ~ View topic - NAJNEZDRAVIJA ZANIMANJA NA SVETU\nPosted: Fri Nov 06, 2015 12:01\nNeki poslovi uz sebe nose daleko više zdravstvenih rizika od drugih. Recimo, bolnièarka ima mnogo više šansi da dobije neku bolest nego pravnik koji radi u kancelariji. Amerièki sajt "O*NET" napravio je rang listu najnezdravijih zanimanja na osnovu ocene bodovima od 0 do 100, a ovi su se našli u top 10.\n10. Hirurg i hirurški tehnièar\nÈime se oni bave: Hirurzi i svi oni koji se nalaze u operacionoj sali uèestvuju u proceduri izvršavanja operacija i izvoðenja laboratorijskih testiranja.\n2. Izlaganje zagaðenju: 80\nÈime se oni bave: Upravljaju ili održavaju stacionarne motore, kotlove i drugu mehanièku opremu da bi snabdeli komunalne usluge za zgrade ili industrijske pogone.\n1. Izlaganje zagaðenjima: 99\n8. Upravljaèi u hidroelektranama ili pogonima za otpadne vode\nÈime se oni bave: Upravljaju ili kontrolišu èitav proces ili sistem mašina, obièno preko kontrolnih tabli da bi preneli i tretirali vodu ili otpadne vode.\n1. Izlaganje zagaðenjima: 97\nÈime se oni bave: Pripremaju tkiva za mikroskopsku dijagnozu i histopatološka ispitivanja\n2. Izlaganje zagaðenjima: 76\nÈime se oni bave: Ispituju i proveravaju ljude, prtljag i sve predmete koji dolaze ili odlaze na aerodrom ili granièni prelaz.\n1. Izlaganje zagaðenjima: 78\nÈime se oni bave: Dijagnostikuju i tretiraju oboljenja i deformitete stopala\n3. Izlaganje zagaðenjima: 67\n4. Veterinar i veterinarski tehnièar\nÈime se oni bave: Dijagnostikuju i tretiraju oboljenja i povrede kod životinja i izvode medicinska tesitranja u laboratorijskim uslovima.\n3. Izlaganje zagaðenjima: 74\nÈime se oni bave: Daju pacijentima anestetike i sedative tokom medicinskih procedura i pomažu pacijentima u povratku iz anestezije.\n2. Izlaganje zagaðenjima: 80\nÈime se oni bave: Pružaju usluge putnicima da bi se oni osetili sigurno, bezbedno i udobno. Oni se pozdravljaju sa putnicima, proveravaju karte, objašnjavaju bezbednosnu opremu, serviraju hranu i piæa.\n1. Izlaganje zagaðenjima: 88\n1. Zubari i zubarski tehnièari\nÈime se oni bave: Pregledaju, dijagnostikuju i tretiraju oboljenja, povrede i deformitete zuba i desni.\n1. Izlaganje zagaðenjima: 84


Incko: Posao u BiH daleko od završenog\nVisoki predstavnik u BiH Valentin Incko istakao je u sredu u obraćanju Komisiji za evropska pitanja nemačkog Bundestaga u Berlinu da je očigledno da je posao u BiH daleko od završenog i dodao da neuspeh u formiranju Saveta ministara BiH i činjenica da zemlja nije u mogućnosti da usvoji budžet za 2011. godinu otkrivaju "strukturalne slabosti dejtonskog koncepta".\nIncko je naglasio da ova situacija otežava funkcionisanje zemlje, umesto da se omogući njen razvoj i da su posledice trenutne političke situacije vrlo loše, saopšteno je iz OHR-a.\n"U poslednjih godinu dana došlo je do značajnog smanjenja direktnih stranih investicija, pola miliona ljudi je nezaposleno, a penzioni sistemi sa velikim naporima isplaćuju penzije", napomenuo je Incko.\nOn je rekao da se Dejton i koraci koji su načinjeni kako bi se sporazum proveo ne mogu vratiti unazad jednostranim potezima i dodao da su BiH i njene institucije još ranjive bez zaštite visokog predstavnika.\nIncko je naglasio da su pristupanje Evropskoj uniji i NATO procesi koji imaju potencijal da podstaknu pozitivne promene.


Najotvoreniju podršku ideji manjinske vlade dao izvjestilac EP Picula, koji je kazao da je ona očekivana reakcija na neodrživo stanje. Janjušević: Traženje podrške od DPS-a potencijalni rizik. Ako DPS glasa za ponuđeni model, manjinska vlada bi uz njih, potpisnike memoranduma, SD i SDP mogla da računa na podršku najmanje 49 poslanika\n58022 pregleda\t295 reakcija\t162 komentar(a)\nKrivokapić i Abazović, Foto: Savo Prelević\nSvaki predlog koji će voditi izlasku Crne Gore iz političke krize i njenom napretku na putu ka Evropskoj uniji (EU) - je dobrodošao.\nTo su poručili s više evropskih adresa, komentarišući predlog koalicije “Crno na bijelo” (koju čine Građanski pokret (GP) URA i CIVIS) o formiranju manjinske vlade bez opozicione Demokratske partije socijalista (DPS) i vladajućeg Demokratskog fronta (DF).\nNajotvoreniju podršku predstavljenoj ideji dao je izvjestilac Evropskog parlamenta (EP) za Crnu Goru Tonino Picula, koji je kazao da je ona očekivana reakcija na dugoročno neodrživo stanje.\n”U EP-u kontinuirano analiziramo duboko polarizovano crnogorsku političku scenu. Crna Gora je već duže vrijeme u političkom vakuumu, u kom napredak zemlje i ostvarivanje evropskih ambicija - nisu realni. Podgorica je zaista najdalje odmakla na evrointegracijskom putu, ali previše vremena gubi zbog nemogućnosti donošenja važnih odluka. Istovremeno, gotovo 80 odsto građana podržava pristupanje EU. Dobrodošao je svaki predlog kojim bi se odblokirala trenutna kriza na dobrobit građana i u korist bržeg evropskog puta”, istakao je on za “Vijesti”, ne isključujući ni mogućnost novih izbora ako politička blokada potraje.\nPiculafoto: Alexis Haulot\nPicula je rekao da je teško spekulisati hoće li predlog o formiranju manjinske vlade dobiti potrebnu većinu u parlamentu.\nZa pretpostaviti je, kaže, da su razgovori obavljeni, ali dodaje da tek treba vidjeti kakav će biti konačni dogovor. “Ono što mogu sa sigurnošću da tvrdim je da će svaki predlog utemeljen na evropskim vrijednostima i zakonodavnim standardima, dobiti jasnu podršku od mene i ubjedljive većine EP-a”, poručio je Picula.\nKrivokapić: Ponuđena vlada - prevara\nZa razliku od njega, premijer Zdravko Krivokapić kaže da je ponuđena manjinska vlada “prevara”, navodeći da se trenutna kriza vlasti može riješiti ili rekonstrukcijom njegovog kabineta ili vanrednim izborima u maju, koji su, prema njegovim riječima, najpoštenije rješenje.\n”Ako bismo pravili slikovit prikaz, manjinska vlada bila bi predstavljena stavovima koje su vrlo precizno iskazali Drago Đurović, Stevan Džaković i Darko Pajović. Sve zajedno - to je nova manjinska vlada”, saopštio je on na pres-konferenciji.\nKrivokapićfoto: Gov.me/Saša Matić\nKrivokapić nije želio direktno da odgovori da li će inicirati razrješenje predlagača manjinske vlade, vicepremijera i lidera Građanskog pokreta (GP) URA Dritana Abazovića, dodajući da ne može da shvati njegovu najavu da će ostati u aktuelnoj Vladi do kraja njenog mandata 2024. godine, ako ne bude formiran manjinski kabinet.\nPremijer tvrdi da “ključni” ministri iz njegove Vlade neće u manjinsku, te da formiranje takve vlasti neće podržati najmanje dva poslanika vladajuće Socijalističke narodne partije (SNP).\nOn je poručio da neće iskoristiti ustavnu mogućnost raspuštanja Skupštine, rekavši da to ne bi bilo korektno zbog rada poslanika u decembru, kad su u parlamentu usvojeni budžet i mnogi drugi akti.\nPrema Ustavu Crne Gore (član 92), ako Skupština duže vrijeme ne obavlja svoje nadležnosti, Vlada može - pošto sasluša mišljenje šefa parlamenta i predsjednika poslaničkih klubova - da je raspusti.\nSkupština se, između ostalog, ne može raspustiti ako je pokrenut postupak glasanja o nepovjerenju Vladi.\nPartije bi do kraja radne sedmice trebalo da se izjasne o ponudi o manjinskoj vladi, čiji je izbor u parlamentu nemoguć bez podrške dva najveća subjekta - DPS-a ili DF-a.\n”DPS će se blagovremeno odrediti”\nIz DF-a su ranije saopštili da su spremni za razgovor, dok su iz DPS-a sinoć kazali da će podržati svaku inicijativu koja treba da dovede do smjene sadašnje Vlade.\n”DPS pozdravlja spremnost dijela parlamentarne većine da s predstavnicima jednog broja manjinskih partija, predlažu rješenja koja bi vodila deblokadi institucija i ubrzanju pregovaračkog procesa s EU. DPS će pažljivo pratiti dalje poteze predlagača inicijative, i blagovremeno se odrediti prema njihovom predlogu izlaska iz dugotrajuće društveno-političke krize, vodeći računa prvenstveno o interesima Crne Gore, i dostojanstvu partije, koja je u službi tih interesa”, saopštili su iz te stranke.\nPredlog koalicije “Crno na bijelo” podržale su i sve ostale opozicione stranke, dok su ga eksplicitno odbili vladajuće Demokrate Alekse Bečića i Prava Crna Gora Marka Milačića.\nNegativan stav prema ponuđenom modelu izrazili su i Ujedinjena Crna Gora (UCG) i Radnička partija (RP), koje imaju po jednog predstavnika u parlamentu.\nVučinić: Pomoći ćemo sa DF-om da se ne izda izborna volja građana\nIz SNP-a - koji je s koalicijom “Crno na bijelo” i manjinskim partijama Bošnjačkom strankom, Albanskom alternativom, Forcom i Demokratskom partijom prije mjesec dana potpisao memorandum o saradnji - saopštili su da je manjinska vlada najjednostavniji i najkorektniji način izlaska iz krize.\nAko DPS glasa za ponuđeno rješenje, manjinska vlada bi uz njih, potpisnike memoranduma, Socijaldemokrate (SD) i Socijaldemokratsku partiju (SDP) mogla da računa na podršku najmanje 49 poslanika, što predstavlja tropetinsku većinu, neophodnu za izbor vrhovnog državnog tužioca, sudija Ustavnog suda i članova Sudskog savjeta.\nUz to, moguće je očekivati i podršku dijela poslanika Pokreta za promjene (PzP), koji ima pet predstavnika u parlamentu.\nMeđutim, ako DPS eventualno otkaže podršku a Demokrate se ne predomisle, manjinska vlast može biti formirana jedino ako je podrže potpisnici memoranduma (14 poslanika), SD (tri), SDP (dva), DF (14), PzP (pet), Prava, UCG i RP (ukupno tri poslanika).\nNa pitanje kakav su stav o manjinskoj vladi predstavnici DF-a imali na sastanku s Abazovićem, i da li su mu dali neke garancije tim povodom, iz GP URA "Vijestima" su odgovorili da očekuju da će manjinski koncept podržati 81 poslanik, jer vjeruju da će državni interes prevladati nad uskopartijskim.\nBez reformskog potencijala i oročena\nProgramski direktor Centra za političku edukaciju, Dragiša Janjušević, kazao je da potencijalna manjinska vlada ne može imati veliki reformski potencijal, niti ostvariti značajnije reformske zahvate, zato što će njen rad, kako navodi, najvjerovatnije biti oročen do predsjedničkih izbora sljedeće godine.\n”I aktuelna Vlada je manjinska - kako god je ko zvao. I to je vlada bez DPS-a i DF-a, kao i manjinska čije formiranje predlaže g. Abazović. Vidjeli smo potencijale i domete ove vlade... Manjinska vlast se formira radi premošćavanja određenog perioda, u kom će biti definisani neki prioriteti. Ti prioriteti sad mogu biti reforma izbornog zakonodavstva, zaokruživanje pravosudnih promjena, nastavak puta trasiranog programom ‘Evropa sad’, deblokada pregovora s EU... Ali, tek ćemo da vidimo koje će partije podržati manjinski koncept”, rekao je on “Vijestima”.\nJanjuševićfoto: PR Centar\nJanjušević ocjenjuje da je premijer Krivokapić “izgubio osjećaj za tajming”, odnosno potrošio vrijeme u kom je mogao suštinski da reaguje - prekompozicijom vlasti, rekonstrukcijom Vlade i sl. - na novonastale političke okolnosti.\n”On je rekonstrukciju ponudio nakon septembarskih dešavanja na Cetinju (vezanih za ustoličenje mitropolita crnogorsko-primorskog), i na to su pristali DF i Demokrate, ali ne i GP URA. Krivokapić je u tu priču trebalo da uđe još u junu, nakon razrješenja ministra pravde (Vladimira) Leposavića... Premijer vjeruje da nijedna stranka parlamentarne većine ne smije da pokrene pitanje povjerenja njegovoj Vladi. Međutim, očigledno je da će se nepovjerenje - ko god ga pokrene - izglasati”, ističe on.\nPredlog o nepovjerenju može podnijeti najmanje 27 poslanika.\nTu inicijativu parlament je trebalo da razmatra 13. decembra prošle godine, ali je opozicija, čiji su je poslanici bili podnijeli, povukla iz procedure. Podnošenje nove inicijative najavljivano je odmah nakon novogodišnjih praznika, ali je u skupštinskoj proceduri još uvijek nema.\nPodržaće svaku inicijativu koja će dovesti do smjene Vlade: Poslanički klub DPS-a foto: Savo Prelević\nJanjušević upozorava da traženje podrške za formiranje manjinske vlade od DPS-a, predstavlja rizik koji može potencijalno rezultirati davanjem “vještačkog disanja” toj stranci, čineći je značajnim faktorom na političkoj sceni.\n”DPS na čijem je čelu Milo Đukanović ne može biti kredibilan partner. Ta stranka je sad u istom stanju u kakvom je bila prije izbora 30. avgusta. Tu su i g. Đukanović i svi sporni kadrovi. Da bi bili partner, trebalo bi da su u ovom trenutku uveliko u ozbiljnim reformama, i bez Đukanovića i stare garde. A ne da budu u kozmetičkim reformama, gdje će g. Đukanović i dalje biti na čelu partije, dok će rukovodstvo biti podmlađeno... DPS mora da pokaže da je ušao u suštinske reforme, da bi bio kredibilan partner za ovu priču”, napominje sagovornik.\n”Vijesti” su u više navrata pisale da je dio vladajućih partija uslovljavao podršku konceptu manjinske vlade čvrstim garancijama međunarodnih partnera da će se Đukanović politički penzionisati.\nSpekulacije da će se šef države i lider DPS-a povući, podgrijane su nakon njegove najave da će se tokom godine održati neposredni izbori za predsjednika partije.\nHrabar potez visokog rizika\nNa pitanje da li bi formiranje manjinske vlasti s DPS-om ugrozilo rejting GP URA, Janjušević odgovara da je ta stranka napravila hrabar potez, koji nosi sa sobom dosta rizika, ali i određenih potencijala.\n”Sjećamo se iskustava Liberalnog saveza kad je podržao manjinsku vladu, vidjeli smo slučaj Pozitivne Crne Gore kad je podržala DPS, imamo iskustvo Demosa koji je ušao u tzv. Vladu izbornog povjerenja... Svi tu slučajevi govore koliko su ovakvi potezi riskantni. Međutim, GP URA nastupa iz jedne potpuno drugačije pozicije nego što su svojevremeno nastupali ovi akteri, jer je ta stranka sad jedan od stožera vlasti. Njih potez nosi i potencijal da ovu partiju etablira kao značajan faktor na crnogorskoj političkoj sceni”, podvlači on.\nUpitan kako će se neke partije odraziti njihovo odbijanje da učestvuju u eventualnoj manjinskoj vlasti, Janjušević navodi da bi takvi subjekti pretrpjeli određenu političku štetu.\n”Prvenstveno, to bi značilo neku vrstu prekompozicije na političkoj sceni u susret narednim izborima. Ako neke partije ne bi podržale manjinsku vladi, vjerovatno bi ‘stradao’ dobar dio njihovih kadrova, jer bi se opet pravili neki zahvati ‘po dubini’... Time bi, dakle, štetu pretrpjeli svi u vlasti a koji ne bi podržali taj koncept. Dugoročno, i taj aspekt je važan u cijeloj ovoj priči”, zaključuje Janjušević.\nMikić: Nismo krivi što je Krivokapić uveo državu u krizu\nURA nije kriva što je premijer zbog svađe s parlamentarnom većinom uveo Crnu Goru u političku krizu, jer se očigledno saradnja ne može zasnivati na tome da svaki dogovor važi samo dokle se ne zatvore vrata njegovog kabineta - poručio je izvršni direktor GP URA, Zoran Mikić.\nOn je, odgovarajući na tvrdnje premijera, rekao da GP URA nije jasno što je on želio da kaže povodom političke situacije i koji je njegov model za prevazilaženje krize.\nMikićfoto: Građanski pokret URA\n”Ukoliko ga ima - neka ga ponudi. Za nas fotelje ne mogu biti ispred države”, istakao je Mikić, poručujući da je Crna Gora prevazišla period kad su se zbog jedne porodice ili nekoliko ljudi zarobljavale država i njen napredak, te da su to karakteristike nekih prošlih, ružnih vremena iz doba vladavine DPS-a.\nIz GP URA su juče saopštili da će manjinska vlada odlučno pokrenuti EU integracije, deblokirati pravosudne institucije, nastaviti odlučnu borbu protiv kriminala i korupcije, obezbijediti ekonomski oporavak i nastavak povećanja zarada, riješiti i konačno zatvoriti pitanja koja su polarizovala naše društvo prethodnih godina, ali i godinama unazad, potpisati temeljni ugovor sa Srpskom pravoslavnom crkvom...\nJoković: Premijer da kaže otkud zna kako će glasati SNP\nLider SNP-a Vladimir Joković rekao je juče da se ta partija još nije izjašnjavala o manjinskoj vladi, dodajući da je to jedna od opcija.\nOn je pozvao premijera da kaže otkud zna kako će glasati poslanici SNP-a.\n”Krivokapiću nikad nismo rekli ni da ćemo glasati protiv ove Vlade, niti da ćemo glasati za manjinsku vladu”, kazao je Joković agenciji MINA.\nSNP će danas održati pres o aktuelnoj političkoj situaciji.\nDelegacija: Očekujemo saradnju institucija i partija u cilju napretka\nPoslanik EP-a Vladimir Bilčik pozdravio je, kako je naveo, svaki razvoj događaja koji bi mogao rezultirati konstituisanjem stabilne i dosljedne vlade s jasnom i pouzdanom većinom u parlamentu, koja bi podržala sve ključne proevropske reforme.\nOn kaže da to može pogurati Crnu Goru naprijed na njenom putu ka EU.\nBilčik, koji je kopredsjedavajući Parlamentarnog odbora za stabilizaciju i pridruživanje EU i Crne Gore (POSP), rekao je da će nastaviti pomno da prati aktuelnu političku situaciju, dodajući da su sve odluke isključivo u rukama crnogorskih političara.\nBilčikfoto: Luka Zeković\n”Na onima koji danas sjede u Skupštini je da odluče koji je najbolji izlaz iz trenutne Vladine pat pozicije. I mogu samo podstaći političke lidere u državi da imaju na umu da odlučujuća većina građana podržava članstvo u EU”, kazao je Bilčik “Vijestima”.\nIz Delegacije EU u Podgorici listu su kazali da prate dešavanja, i da EU očekuje od svih crnogorskih institucija i partija da konstruktivno sarađuju, u skladu sa svojim ustavnim nadležnostima, u cilju napretka u evropskim reformama - u duhu odgovornosti i interesu građana.\nVlada Crne Goremanjinska VladaCrna GoraEvropska unijaTonino PiculaZdravko KrivokapićDritan AbazovićDPSVladimir JokovićSNPMarko MilačićZoran MikićGP URAVladimir BilčikEvropski parlamentDelegacija EU u Crnoj GoriDragiša JanjuševićCentar za političku edukacijuMilo Đukanović


4.583.333 EVRA BIĆE UKUPNA MASA SUBVENCIJA PO KOŠNICI U 2017. | Savez pčelarskih organizacija Srbije\n4.583.333 EVRA BIĆE UKUPNA MASA SUBVENCIJA PO KOŠNICI U 2017.\nKao što je poznato, subvencija po košnici u 2017. godini iznosi 720 dinara, a država je u budžetu za tu svrhu bila predvidela 400 miliona dinara, mada je odmah bilo jasno da će morati da obezbedi više, ukupno oko 4 miliona evra, jer se i očekivalo da će zahteva biti više. Ministar poljoprivrede je odmah i obećao da nema razloga za brigu, te da će se u budžetu tokom godine obezbediti i dodatna sredstva kako nijedan pčelar ne bi ostao bez subvencija po košnici. Obećanje je ispunio, samo što je broj zahteva ove godine veći od očekivanog, te je umesto oko 4 miliona evra u masi, koliko se očekivalo da će morati da se obezbedi, ovih dana u budžetu obezbeđena dodatna suma, jer se očekuje da ukupna isplaćena masa subvencija po košnici u ovoj godini iznese ukupno 4.583.333 evra, što je dodatnih pola miliona evra u odnosu na očekivanu sumu!\nIstorijat povećavanja mase novca za subvencije po košnici pogledajte OVDE.\nDrugim rečima, umesto planiranih 400 miliona dinara, zahvaljujući ministru poljoprivrede i adekvatnom sagledavanju vrednosti pčelarstva za državu obezbeđeno je prethodnih dana još 150 miliona dinara, što je ukupno 550 miliona (oko 4.583.333 evra).\nInače, ove godine je Ministarstvu poljoprivrede, odnosno Upravi za agrarna plaćanja, podneto oko 13.890 zahteva za isplatu subvencija po košnici, a do danas je isplaćeno 7620 zahteva, u ukupnoj vrednosti od 356.604.480 dinara, što znači da je do sada isplaćena subvencija za skoro pola miliona košnica, odnosno tačno za 495.284 košnica.\nIsplata subvencija se nastavlja.\nZahvaljujemo se ministru poljoprivrede na ispunjavanju obećanja i obezbeđivanju dodatnih sredstava kako nijedan pčelar ne bi ostao bez subvencije po košnici.\n< IZJAVA ZA TV N1


U subotu pretučena dvojica mladića u centru grada - Pančevac\nU subotu pretučena dvojica mladića u centru grada\nPrema nezvaničnim informacijama do kojih je došao „Pančevac”, u subotu, 19. novembra, u ranim jutarnjim satima u strogom centru grada napadnut je i teško povređen naš dvadesetdvogodišnji sugrađanin dok se vraćao kući s prijateljem.\nKako je ispričao jedan od očevidaca ovog događaja, njih je bez ikakvog povoda napala grupa od sedam mladića koji su dolazili iz suprotnog smera. Oni su najpre prošli pored njih, udaljili se nekoliko metara, a onda je jedan dotrčao do napadnutog, udario ga snažno pesnicom u lice, oborio ga na beton i počeo da ga šutira.\nIsto je prošao i njegov drug, koji je takođe oboren i izudaran, ali sreća u nesreći je što nije zadobio nijednu težu povredu. Nakon što im je u Opštoj bolnici ukazana pomoć, njegov teško povređen prijatelj upućen je na VMA, gde su lekari konstatovali da mu je polomljena vilica.\n„Pacijent navodi da je povređen oko 2.30 posle ponoći, kada je zadobio više udaraca pesnicom i nogama od strane više nepoznatih osoba, o čemu je obaveštena policija. Nakon pregleda kod maksilofacijalnog hirurga naloženo je da se uradi dodatna dijagnostika. Obavljeno je rendgensko snimanje, koje je pokazalo da mu je s leve stane slomljena vilica. Zbog toga je bilo neophodno da mu se u nju postavi šina, a pacijent će morati da konzumira kašastu hranu”, piše u lekarskom nalazu s VMA koji je potpisao maksilofacijalni hirurg u toj bolnici – doktor Zoran Mirković.\n„Pančevac” je saznao i da povređeni mladić do kraja godine ne sme ništa da radi i da su mu lekari rekli kako mora da leži i da uzima terapiju.\nPovodom ovog nemilog događaja obratili smo se Policijskoj upravi i tamo nam je rečeno da je u toku intenzivna istraga. Kad budu otkriveni napadači, obaviće se konsultacije s tužiocem i protiv odgovornih osoba će biti podneta krivična prijava.